open-index/open-wikipedia-markdown huggingface dataset:
နော့စကု လေကြောင်းလိုင်း

**နော့စကု လေကြောင်းလိုင်း ကုမ္ပဏီ လီမိတက် **(နော့စကု) သည် ထိုင်းနိုင်ငံ အခြေစိုက် လေကြောင်းလိုင်း တစ်ခုဖြစ်ပြီး ဘန်ကောက်မြို့၊ ဒွန်မောင်း အပြည်ပြည်ဆိုင်ရာ လေဆိပ် တွင် အခြေစိုက်သည်။ 

နော့စကု လေကြောင်းလိုင်းသည် ထိုင်းနိုင်ငံ အခြေစိုက်နော့ လေကြောင်းလိုင်း နှင့် စင်ကာပူနိုင်ငံ အခြေစိုက် စကု လေကြောင်းလိုင်း တို့ပူးပေါင်း တည်ထောင်ထားခြင်း ဖြစ်သည်။ ပထမဆုံး လေယာဉ်မှာ ဒွန်မောင်း လေဆိပ် မှ ၂၀၁၅ ခုနှစ် မေလ ၂၀ ရက်နေ့တွင် စတင်ခဲ့သည်။

စကု လေကြောင်းလိုင်းသည် ၂၀၁၃ ခုနှစ် ဒီဇင်ဘာလ ၁၆ ရက်နေ့တွင်နော့ လေကြောင်းလိုင်းနှင့် နားလည်မှု စာချွန်လွှာ လက်မှတ်ရေးထိုးပြီး ဘန်ကောက်တွင် လေကြောင်းလိုင်း အသစ် တည်ထောင်မည် ဖြစ်ကြောင်း ကြော်ငြာခဲ့သည်။ နော့စကု လေကြေင်းလိုင်းသည် ခရီးရှည်များကို အဓိကထား ပျံသန်းပြီး ဘိုးရင်း ၇၇၇-၂၀၀ လေယာဉ်များဖြင့် ပျံသန်းလျက်ရှိသည်။

## ပိုင်ဆိုင်မှု 
နော့စကု လေကြောင်းလိုင်း၏ ရှယ်ယာ ၅၁ ရာခိုင်နှုန်းကို နော့ လေကြောင်းလိုင်း မှ ပိုင်ဆိုင်ပြီး ကျန် ရှယ်ယာ ၄၉ ရာခိုင်နှုန်းကိုစကု လေကြောင်းလိုင်း မှ ပိုင်ဆိုင်သည်။ လေကြောင်းလိုင်း၏ ကနဦး ရင်းနှီးမြုပ်နှံမှုတန်ဖိုးမှာ ထိုင်းဘတ်ငွေ ၂ ဘီလျံဖြစ်သည်။

## ပျံသန်းရာမြို့များ 
နော့စကု လေကြောင်းလိုင်းသည် ၂၀၁၆ ဇူလိုင်လအထိ အောက်ဖော်ပြပါ မြို့များကို ပျံသန်းလျက်ရှိသည်။

## လေယာဉ်များ 
တွင် ဆင်းသက်စဉ်]]
၂၀၁၅ ဇွန်လ စာရင်းများအရ နော့စကု လေကြောင်းလိုင်းသည် အောက်ဖော်ပြပါ လေယာဉ်များ ပိုင်ဆိုင်သည်။

## ကိုးကား
စီအေအီး ကိုယ်ပိုင်အထက်တန်းကျောင်း

**စီအေအီး ကိုယ်ပိုင်အထက်တန်းကျောင်း** (; **CAE Private High School**) သည် မန္တလေးမြို့ နှင့် နေပြည်တော်တို့တွင် ဖွင့်လှစ်ထားသော ကိုယ်ပိုင်အထက်တန်းကျောင်းဖြစ်သည်။ မြန်မာလို အောင်နိုင်သူတို့၏ ကျောင်းတော်ဟု ခေါ်ကြပြီး မန္တလေးမြို့တွင် ဒေါ်နှင်းနှင်းမော်ကျောင်းဟု နာမည်ကြီးသည်။ ၁၉၉၈ ခုနှစ်မှ စတင်ကာ အထက်တန်း ကျူရှင်အဖြစ် စတင်ဖွင့်လှစ်ခဲ့ကာ အစိုးရသစ်လက်ထက် ကိုယ်ပိုင်အထက်တန်းကျောင်း များ ဖွင့်လှစ်ရန် ခွင့်ပြုသောအခါ ကိုယ်ပိုင်အထက်တန်းကျောင်း အဖြစ် ပြောင်းလဲဖွင့်လှစ်ခဲ့သည်။

## အောင်မြင်မှုများ 
၁၉၉၈ ခုနှစ်မှ ၂၀၁၄ ခုနှစ် အထိ မြန်မာနိုင်ငံ တစ်နိုင်လုံး အမှတ်အများဆုံး (၁၀) ဦးစာရင်းဝင် ၁၉ ဦး အပါအဝင် ဘာသာစုံ ဂုဏ်ထူးရှင် ၁၉၀ ဦး၊ ၅ ဘာသာ ဂုဏ်ထူးရှင် ၄၉၇ ဦး၊ ၄ ဘာသာ ဂုဏ်ထူးရှင် ၁၀၂၇ ဦး၊ ၃ ဘာသာ ဂုဏ်ထူးရှင် ၇၅၅ ဦး၊ ၂ ဘာသာ ဂုဏ်ထူးရှင် ၈၅၆ ဦး၊ ၁ ဘာသာ ဂုဏ်ထူးရှင် ၁၁၁၇ ဦးကို မွေးထုတ်ပေးခဲ့သည်။

၂၀၁၆ ခုနှစ် တက္ကသိုလ်ဝင်တန်း စာမေးပွဲတွင် စီအေအီး (မန္တလေး) မှ ဘာသာစုံ ဂုဏ်ထူးရှင် ၅၇ ဦး၊ ၅ ဘာသာ ဂုဏ်ထူးရှင် ၁၁၅ ဦး၊ ၄ ဘာသာ ဂုဏ်ထူးရှင် - ၆၉ ဦး၊ ၃ ဘာသာ ဂုဏ်ထူးရှင် ၆၃ ဦး၊ ၂ ဘာသာ ဂုဏ်ထူးရှင် ၃၄ ဦးနှင့် ၁ ဘာသာ ဂုဏ်ထူးရှင် ၇၇ ဦးရှိခဲ့ကာ အောင်ချက်ရာခိုင်နှုန်း ၉၈.၀၄ ရှိခဲ့သည်။ စီအေအီး (နေပြည်တော်)မှ ဘာသာစုံ ဂုဏ်ထူးရှင် ၁၂ ဦး၊ ၅ ဘာသာ ဂုဏ်ထူးရှင် ၃၀ ဦး၊ ၄ ဘာသာ ဂုဏ်ထူးရှင် ၃၁ ဦး၊ ၃ ဘာသာ ဂုဏ်ထူးရှင် ၂၆ ဦး၊ ၂ ဘာသာ ဂုဏ်ထူးရှင် ၃၃ ဦးနှင့် ၁ ဘာသာ ဂုဏ်ထူးရှင် ၆၄ ဦးရှိခဲ့ပြီး အောင်ချက်ရာခိုင်နှုန်း ၉၂.၆၅ ရှိခဲ့သည်။
သမိန်ပေါသွပ်

**သမိန်ပေါသွပ်** သည် ကာတွန်းမောင်ဝဏ္ဏ ဖန်တီးခဲ့သော ဇာတ်ကောင် ဖြစ်သည်။

ကဏ္ဍ:မြန်မာ ဇာတ်ကောင်များ
နမ့်စန်မြို့နယ်

**နမ့်စန်မြို့နယ်**သည် ရှမ်းပြည်နယ်၊ နမ့်စန်ခရိုင်အတွင်း ပါဝင်သော မြို့နယ်တစ်ခုဖြစ်ပြီး အုပ်ချုပ်မှုရုံးများစိုက်ရာမြို့မှာ နမ့်စန်မြို့ဖြစ်သည်။ 

## ကိုးကား
ဆီဆိုင်မြို့နယ်

**ဆီဆိုင်မြို့နယ်** သည် မြန်မာနိုင်ငံ၊ ရှမ်းပြည်တောင်ပိုင်း၊ တောင်ကြီးခရိုင်တွင် ပါဝင်သည့် မြို့နယ်တစ်ခု ဖြစ်သည်။ အုပ်ချုပ်ရေးရုံးစိုက်ရာမြို့မှာ ဆီဆိုင်မြို့ ဖြစ်သည်။ ဆီဆိုင်မြို့နယ်သည် ပအိုဝ်းကိုယ်ပိုင်အုပ်ချုပ်ခွင့်ရဒေသရှိ မြို့နယ်တစ်ခုလည်း ဖြစ်သည်။

ဆီဆိုင်မြို့ ရှိထင်ရှားနေရာများ.မြို့အရှေ့ဘက်တွင် မွေတော်ဘုရား၊ အနောက်တွင် မြို့ဦးဘုရား၊ တောင်ဘက်တွင် ပဲပုပ်ဘုရားနှင့် မြောက်ဘက်တွင် ဟိုခဲဘုရား စသည်တို့သာမက အရှေ့ဘက်ရှိ လွယ်တဖီးတောင်သည် အံဩဖွယ်ဖြစ်ပြီး တောင်တက်ကောင်းသော နေရာတစ်ခုဖြစ်သည်။

## ကိုးကား
အ.ထ.က(၁)ပုဇွန်တောင်

**အမှတ်(၁) အခြေခံပညာ အထက်တန်းကျောင်း ပုဇွန်တောင်**သည် ရန်ကုန်တိုင်းဒေသကြီး၊ ဗိုလ်တထောင်ခရိုင်ရှိ ပုဇွန်တောင်မြို့နယ် ၄၅ လမ်းနှင့် လမ်း ၅၀ကြား အနော်ရထာလမ်းမပေါ်  တွင် တည်ရှိသည်။ဤကျောင်း၏ အဆောက်အအုံသည် နှစ် ၁၀၀ကျော် သက်တမ်းရှိ၍  ရန်ကုန်မြို့၏ ထူးခြားသော မြို့ပြ အမွေအနှစ်များထဲမှ တစ်ခုအဖြစ် သတ်မှတ်ထားသည်။

### သမိုင်းအကျဉ်း 
အမှတ်(၁) အခြေခံပညာ အထက်တန်းကျောင်း ပုဇွန်တောင် ၏ မူလအဆောက်အအုံအား  ရန်ကုန်တက္ကသိုလ် စာကြည့်တိုက် (အဆောက်အအုံဟောင်း) အပါအဝင် ရန်ကုန်မြို့ ရှိ အဆောက်အအုံများစွာ လှူဒါန်းခဲ့သော အလှူရှင်ဖြစ်သည့် ထင်ရှားသော စီးပွားရေးလုပ်ငန်းရှင် ပရဟိတသမား ဒေါက်တာ အက်စ် ရာမာနာသန်း ရက်ဒီးယား (Dr. S. Ramanatha Reddiar) က ဆောက်လုပ်လှူဒါန်းသည်။ အဆောက်အအုံကို အလှူရှင်ကိုယ်တိုင် ၁၉၁၇ မေလ ၃၁ တွင် အုတ်မြစ်ချကာ ၁၉၁၈ ဇွန် ၂၀ တွင် ဖွင့်လှစ်ခဲ့သည်။ ထိုကျောင်း၏ မူလအမည်မှာ အက်စ် သမ်ဘာရာ ရက်ဒီးယာ အထက်တန်းကျောင်း(S. Thambara Reddiar High School) ဖြစ်သည်။ လွတ်လပ်ပြီးခေတ်တွင် ပုဇွန်တောင် အထက်တန်းကျောင်းအဖြစ် အမည်ပြောင်းသည်။ယင်းနောက် အ.ထ.က (၁) ပုဇွန်တောင် အဖြစ် ထပ်မံပြောင်းလဲသည်။

၂၀၁၈ ဒီဇင်ဘာ ၂၀ တွင်  ၂၆ ခုမြောက် အပြာရောင်ကမ္ဗည်းပြားကို တပ်ဆင်သည်။ 

## ကိုးကား
ပဉ္စသီခနတ်သား

**ပဉ္စသီခနတ်သား** ဆိုသည်မှာ ပဉ္စသီခ ဦးစွန်း(ရောင်ထုံး) ငါးခုရှိသော နတ်သား ဟုအဓိပ္ပာယ်ရှိသည်။ ဂေါတမ မြတ်စွာဘုရား တာဝတိံသာတွင် ဝါတွင်းသုံးလပတ် တရားဟော၍ လူ့ပြည်သို့အဆင်းတွင် ပဉ္စသီခ နတ်သားက တေးဖြင့်ဖျော်ဖြေသည်ဟု ဖော်ပြထားသည်။

## ပဉ္စသီခနတ်သား
### အတိတ်လူ့ဘဝ
ပဉ္စသီခနတ်သားသည် အတိတ်လူ့ဘဝက ဦးစွန်းငါးခုရှိ၍ ကျောဘက်၌ ဆံစည်းငါးခုချထားသည့် လူငယ်တစ်ဦး ဖြစ်သည်။ နွားကျောင်းသားတို့၏ ခေါင်းဆောင်ဖြစ်သည်။ အခြားသော လူငယ်များကို ခေါ်ဆောင်၍ ရွာအပြင်ဘက် လမ်းဆုံလမ်းခွတို့၌ ဇရပ်ဆောက်လုပ်ခြင်း၊ ရေကန်တူးခြင်း၊ တံတားခင်းခြင်း၊ လမ်းများကို ပြေပြစ်အောင် ပြုပြင်ခြင်း စသည်တို့ကို ပြုလုပ်ပေးခဲ့သည်။ ငယ်ရွယ်စဉ်ကပင် ကွယ်လွန်ခဲ့ပြီး စတုမဟာရာဇ်နတ်ဘုံသို့ ရောက်ရှိခဲ့သည်။

### နတ်ဘဝ
ပဉ္စသိင်္ခနတ်သားသည် စတုမဟာရာဇ်နတ်ဘုံတွင် သက်တမ်းအားဖြင့် လူတို့၏ နှစ်အရေအတွက်အားဖြင့် အနှစ်ကိုးသန်းရှည်မည် ဖြစ်၏။ ကိုယ်ခန္ဓာမှာ သုံးဂါဝုတ် (၈ မိုင်) ရှိကာ ရွှေတုံးသဖွယ် တင့်တယ်၏။ ခန္ဓာကိုယ်တွင်လည်း လှည်းအစီးတစ်ထောင်တိုက်စာမျှှ ပမာဏရှိသည့် နတ်ဝတ်တန်ဆာများကို ဝတ်ဆင်ထားသည်။ ကိုးကုမ္ဘ (ဆယ်တင်း) မျှရှိသည့် အမွှေးနံ့သာတို့ကို လိမ်းကျံထား၏။ နီမြန်းသည့် နတ်ဝတ်ပုဆိုးကို ဝတ်ဆင်ကာ နီမြန်းသော ရွှေနားတောင်းကို ပန်းဆင်ထားသည်။

လူ့ပြည်မှာကဲ့သို့ပင် ဦးစွန်းငါးခုရှိ၍ နောက်ကျောဘက်တွင် ဆံစည်းငါးခု ချထားကာ လူငယ်အသွင်ဖြင့်ပင် လှည့်လည်သွားလာ၏။ (ပဉ္စ = ငါးခု + သီခ = ဦးစွန်း။ ပဉ္စသီခ မှ မြန်မာလို ပဉ္စသီ ဖြစ်လာသည်။)

### ဗေလုဝစောင်း
နောင်အခါတွင် နတ်သားသည် ဗေလုဝစောင်းတော်ရှင် ပဉ္စသီခနတ်သားဟူ၍ နတ်လောက၌ ထင်ရှားလာသည်။

ဗေလုဝ (ဗေဠုဝ) ဟူသည့် ပါဠိသည်  ဥသျှစ်သီးဟု အနက်ရှိ၏။ ဥသျှစ်သီးမှည့်ကဲ့သို့ ရွှေရောင်အဆင်းရှိသည့် ဗေလုဝပဏ္ဍုနတ်စောင်း ဟု ခေါ်၏။ စောင်းခွက်ကို ရွှေသားဖြင့် ပြုလုပ်ထား၏။ စောင်းလက်ရုံးသည် ဣန္ဒနီလာ ပတ္တမြားတို့ဖြင့် ပြုလုပ်ထားသည်။ စောင်းညှို့ကို ငွေဖြင့် ပြုလုပ်ထား၍ စောင်းညှို့ကို ဖွဲ့ရန် နှိပ်ရန် တပ်ထားသော ကြိုးငယ်တို့ကို သန္တာဖြင့် ပြုလုပ်ထားသည်။

အတိုင်းအတာပမာဏများအနေဖြင့် စောင်းခွက်သည် တစ်ဂါဝုတ်၊ စောင်းညှို့ဖွဲ့ရာ အရပ်သည် တစ်ဂါဝုတ်၊ အထက်စောင်းလက်၌ တပ်သော အထွတ်သည် တစ်ဂါဝုတ် ရှိသည်။ ဤသို့လျှင် ဗေလုဝပဏ္ဍုနတ်စောင်းသည် သုံးဂါဝုတ်ရှိသည်။ 

နတ်သားသည် ထိုစောင်းဖြင့် ငါးဆယ်မျှသော စောင်းချင်းတို့ကို တီးခတ်၏။ ထိုတီးခတ်သည့်အခါတွင် ထွက်ပေါ်လာသည့် စောင်းသံသည် လေးလကြသည်အထိ အသံမစဲ အမြဲထွက်ပေါ်နေသည်ဟု ဆို၏။

### ချစ်သူနတ်သမီး
ပဉ္စသီခနတ်သား၏ ချစ်သူသည် သူရိယဝစ္ဆသာနတ်သမီး ဖြစ်၏။ သူရိယဝစ္ဆသာနတ်သမီးသည် ပဉ္စသီခနတ်သားကို ကြိုက်နှစ်သက်ခြင်း မရှိဘဲ ရထားထိန်း မာတလိ၏သား သိခဏ္ဍီနတ်သားကိုသာ ချစ်ကြိုက်လျက်ရှိ၏။

သို့သော် ပဉ္စသီခနတ်သားသည် သိကြားမင်းအား မြတ်စွာဘုရားနှင့် တွေ့ဆုံဖူးမြော်ခွင့်ရစေရန်အတွက် အကျိုးဆောင်ဖူးသဖြင့် ကျေးဇူးသိတတ်သည့်အနေဖြင့် သိကြားမင်းက နတ်သမီးနှင့် လက်ထပ်ပေးခဲ့သည်။ ထို့အပြင် ပဉ္စသီခနတ်သားအား ဖခင်၏ရာထူးဖြစ်သည့် ဂန္ဓဗ္ဗနတ်မင်း ရာထူးလည်း ခန့်အပ်ခဲ့သည်။

ပဉ္စသီခနတ်သား၏ ကြင်ယာတော်သည် သူရိယဝစ္ဆသာနတ်သမီး ဖြစ်၍ တိမ္ဗရုနတ်မင်းကြီး၏ သမီးတော် ဖြစ်၏။ သူရိယဝစ္ဆသာ ဆိုသည်မှာ တက်သစ်စ နေဝန်း၏ အရောင်နှင့်တူသော ကိုယ်ရောင်ရှိသဖြင့် ခေါ်ဆိုခြင်း ဖြစ်သည်။ ဤနတ်သမီးသည်လည်း အနုပညာရှင် နတ်သမီးတစ်ဦး ဖြစ်သည်။

## ကိုးကား 
ကဏ္ဍ:နတ်
ထိုင်းဗီယက်ဂျက် လေကြောင်းလိုင်း

**ထိုင်းဗီယက်ဂျက် လေကြောင်းလိုင်း**သည် ထိုင်းနိုင်ငံအခြေစိုက် တန်ဖိုးနည်း လေကြောင်းလိုင်း တစ်ခုဖြစ်သည်။ ဗီယက်နမ်နိုင်ငံ လေကြောင်းလိုင်းဖြစ်သော ဗီယက်ဂျက် လေကြောင်းလိုင်း၏ ကုမ္ပဏီခွဲ တစ်ခု ဖြစ်သည်။ ထိုင်းဗီယက်ဂျက် ကုမ္ပဏီသည် လေကြောင်းပျံသန်းခွင့်လက်မှတ်ကို ၂၀၁၄ ခုနှစ် နိုဝင်ဘာလတွင် ရရှိခဲ့သည်။ ၂၀၁၅ မတ်လတွင် အခြေစိုက်လေဆိပ်ကို သုဝဏ္ဏဘူမိလေဆိပ် မှ ဖူးခက် အပြည်ပြည်ဆိုင်ရာ လေဆိပ်သို့ ပြောင်းရွေ့ခဲ့သည်။

လေကြောင်းလိုင်းသည် ၂၀၁၄ ဒီဇင်ဘာ ၅ရက်နေ့မှ စတင်၍ ဒွန်မောင်း အပြည်ပြည်ဆိုင်ရာလေဆိပ် မှ ဂါယာသို့ စင်းလုံးငှား ပျံသန်းခဲ့သည်။ 

## ပျံသန်းရာမြို့များ 
; 
* ဂါယာ - ဂါယာ လေဆိပ် *Seasonal*
; 
* ဘန်ကောက် - သုဝဏ္ဏဘူမိ အပြည်ပြည်ဆိုင်ရာ လေဆိပ် **အခြေစိုက်ကွင်း**

## လေယာဉ်များ 

## References
တပည့်

**တပည့်** ဆိုသည်မှာ သင်ယူလေ့လာသူ သို့မဟုတ် ပညာရပ်ဆိုင်ရာ အဖွဲ့အစည်းတစ်ခုခုတွင် တက်ရောက်သင်ကြားမှု ခံယူသူ ဖြစ်သည်။

## တပည့်ဝတ် ငါးပါး

"ညီညာထကြွ၊ ဆုံးမနာယူ
လာမူကြိုဆီး၊ ထံနီးလုပ်ကျွေး
သင်တွေးအံရွတ်၊ တပည့်ဝတ်
မချွတ်ငါးခုသာ"
(သင်္ဂဇာဆရာတော်)
 

၁။ ဆရာ၏ အမှုတို့ကို ထကြွနိုးကြားစွာ ဆောင်ရွက်ပေးခြင်း။

၂။ ဆိုဆုံးမသော ဆရာစကားကို ရိုသေစွာနာယူခြင်း။

၃။ ဆရာ ရောက်လာသောအခါ ကြိုဆိုပြုစုခြင်း။

၄။ ဆရာ့အနားဝယ် နေသောအခါလည်း ခြေဆုပ် လက်နယ်လုပ်ကျွေးခြင်း။

၅။ သင်ပြသော ပညာများကို သင်အံလေ့ကျက် ရွတ်ဖတ်ခြင်း။

ပါထိကဝဂ္ဂဋ္ဌကထာ၌ အောက်ပါအတိုင်း ဖော်ပြထားသည်။ 

### ၁. ထကြွခြင်း (ဥဋ္ဌာနေန)
ဆရာ လာရောက်သည်ကို မြင်လျှင် ထိုင်နေရာမှ ထ၍ ကြိုဆိုရမည်။  ဆရာ၏ အသုံးအဆောင်ပစ္စည်းများကို ကူညီသယ်ပိုးပေးခြင်း၊ နေရာထိုင်ခင်း စီစဉ်ပေးခြင်း၊ ခြေဆေးရေပေးခြင်း စသည်တို့ကို ပြုလုပ်ပေးရမည်။

### ၂. လုပ်ကျွေးခြင်း (ဥပဋ္ဌာနေန)
နေ့စဉ် သုံးကြိမ် ဆရာထံသို့ သွားရောက်လုပ်ကျွေးပြုစုရမည်။ ပညာသင်ယူချိန်တွင်မူ လိုအပ်ပါက အချိန်မရွေး သွားရောက်ရမည်။ ဆရာအတွက် မနက်အစောထ၍ သွားတိုက်ဆေး၊ သောက်ရေ စသည်တို့ကို ပြင်ဆင်ပေးရမည်။  ထမင်းစားချိန်တွင်လည်း ကူညီဆောင်ရွက်ပေးရမည်။ ညနေပိုင်းတွင် ရေချိုးရန်အတွက် ရေပြင်ဆင်ပေးခြင်း၊ အဝတ်အစားလျှော်ဖွပ်ပေးခြင်း စသည်တို့ကို ပြုလုပ်ပေးရမည်။  နေမကောင်းဖြစ်ပါကလည်း ပြုစုပေးရမည်။ ရဟန်းဖြစ်ပါကလည်း ဤအရာများအပြင် အခြားလိုအပ်သည်များကိုပါ ပြုစုလုပ်ကျွေးရမည်။

### ၃. နာယူခြင်း (သုဿူသာယာ)
ဆရာ၏ ဆုံးမဩဝါဒကို လေးလေးစားစား နာခံရမည်။ ယုံကြည်မှုအပြည့်ဖြင့် နာယူခြင်းဖြင့်သာ အသိပညာကို ကောင်းစွာ ရရှိနိုင်မည်။ မယုံကြည်ဘဲ နာယူပါက အကျိုးထူးမရနိုင်ပါ။

### ၄. ပြုစုခြင်း (ပါရိစရိယာယာ)
ဆရာ၏ အသေးအဖွဲ ကိစ္စများအပါအဝင် အားလုံးကို ကူညီဆောင်ရွက်ပေးရမည်။

### ၅. လေ့လာဆည်းပူးခြင်း (သက္ကစ္စံ သိပ္ပပဋိဂ္ဂဟဏေန)
ဆရာထံမှ ပညာကို ရိုသေလေးစားစွာ သင်ယူရမည်။  အနည်းငယ်ကို သင်ယူပြီး အများကြီးကို ပြန်လေ့ကျင့်ခြင်းဖြင့် အကျိုးရှိမည်။ တစ်လုံးတည်းကိုပင်  သေချာစွာ  နားလည်အောင် သင်ယူရမည်။ 

ဤကျင့်ဝတ်များသည် ဆရာနှင့် တပည့်တို့အကြား ကောင်းမွန်သော ဆက်ဆံရေးကို တည်ဆောက်ရန်နှင့် တပည့်၏ ပညာရေး တိုးတက်မှုကို အထောက်အကူပြုရန် ရည်ရွယ်ပါသည်။ ဤကျင့်ဝတ်များကို လိုက်နာခြင်းဖြင့် တပည့်သည် ပညာရေးတွင် တိုးတက်မှုရရှိရုံသာမက လူမှုဆက်ဆံရေးတွင်လည်း ကောင်းမွန်သော အကျိုးရလဒ်များ ရရှိနိုင်ပါသည်။

## ကိုးကား
## ပြင်ပလင့်ခ်များ
ကျေးဇူးတရား

**ကျေးဇူး**ဟူသည် တစ်ဦးက တခြားတစ်ဦးအပေါ်တွင်ပြုသော အကျိုးကောင်းမှု၊ ကောင်းကျိုးကို ခေါ်ပေသည်။

ညောင်ပင်သာ ဦးပုည၏ သုတရတနာ ဆုံးမစာတွင် ခင်ပွန်းကြီးဆယ်ပါး၏ ကျေးဇူးသိသင့်ပုံကို အောက်ပါအတိုင်း ပြဆိုထားသည်။
:ခင်ပွန်းအပြား၊ ပေါင်းဆယ်ပါး၊
:ပြစ်မှားမပြုရာ၊ ပြစ်မှားမိက၊
:ပစ္စက္ခ၊ တွေ့ရဒဏ်ဆယ်ဖြာ၊
:ခင်ပွန်းကျေးဇူး၊ မထိမ်မြူး၊
:အထူးလွန်ချမ်းသာ။   ။

## ကိုးကား
မိုင်းရယ်မြို့နယ်

**မိုင်းရယ်မြို့နယ်**သည် တန့်ယန်းခရိုင်အတွင်းမှ မြို့နယ်တစ်ခုဖြစ်ပြီး မြန်မာနိုင်ငံအရှေ့ပိုင်း ရှမ်းပြည်နယ်တွင် တည်ရှိသည်။ အုပ်ချုပ်မှုရုံးများစိုက်ရာမြို့မှာ မိုင်းရယ်မြို့ဖြစ်သည်။

## နောက်ခံသမိုင်း 
မိုင်းရယ်မြို့သည် တောင်သိန္နီနယ်၏ ရုံးစိုက်ရာမြို့ဖြစ်ခဲ့သည်။ ယခင်မိုင်းရယ်စော်ဘွားဖြစ်ခဲ့သူ Sao Hso Holm သည် အောက်တိုဘာလ ၁၉၈၈ ခုနှစ်တွင် တည်ထောင်ခဲ့သော ရှမ်းတိုင်းရင်းသားများ ဒီမိုကရေစီအဖွဲ့ချုပ်၏ တည်ထောင်သူများထဲမှ တစ်ဦးအပါအဝင်ဖြစ်ခဲ့သည်။ ဘိန်းဘုရင် ခွန်ဆာ၏ မွေးရပ်မြေ လွယ်မော်သည် မိုင်းရယ်မြို့နယ်ထဲတွင် တည်ရှိပြီး သူအား ၁၇ ဖေဖော်ဝါရီ ၁၉၃၄ ခုနှစ်တွင် ထိုလွယ်မော်၌ မွေးဖွားခဲ့သည်။

၂၀၁၁ ခုနှစ်တွင် မိုင်းရယ်မြို့နယ်၌ မြန်မာနိုင်ငံ တပ်မတော်နှင့် ရှမ်းပြည် တပ်မတော်အကြား တိုက်ပွဲငယ်များ ဖြစ်ပွားခဲ့သည်။

## ကိုးကား
စကားရပ်များ ပြောင်းလဲသတ်မှတ်သည့် ဥပဒေ

**စကားရပ်များ ပြောင်းလဲသတ်မှတ်သည့် ဥပဒေ** သည် ၁၉၈၉၊ဇွန်လ၊ (၁၈) ရက်တွင် နိုင်ငံတော် ငြိမ်ဝပ်ပိပြားမှု တည်ဆောက်ရေးအဖွဲ့မှ နိုင်ငံတော် ငြိမ်ဝပ်ပိပြားမှု တည်ဆောက်ရေးအဖွဲ့ ဥပဒေအမှတ်(၁၅/၈၉) အဖြစ် ထုတ်ပြန်ခဲ့သော Union of Burma ဟူသည့် စကားရပ်အစား Union of Myanmar ဟု ပြောင်းလဲ ခေါ်ဆိုရန် ပြင်ဆင်သည့် ဥပဒေဖြစ်သည်။

## ကြေညာချက်
ဤကြေညာချက်ကို ထုတ်ပြန်ရာတွင် ထိုစဉ်က နိုင်ငံတော် ငြိမ်ဝပ်ပိပြားမှု တည်ဆောက်ရေးအဖွဲ့၏ ဥက္ကဋ္ဌ ဗိုလ်ချုပ်ကြီး စောမောင် အမည်ဖြင့်ထုတ်ပြန်ခဲ့သည်။ ကြေညာချက်မှာ အောက်ပါအတိုင်းဖြစ်သည်။ 
# ဤဥပဒေကို စကားရပ်များ ပြောင်းလဲသတ်မှတ်သည့် ဥပဒေဟု ခေါ်တွင်စေရမည်။
# အင်္ဂလိပ်ဘာသာဖြင့် ပြဋ္ဌာန်းခဲ့သည့် တည်ဆဲဥပဒေများပါ **Union of Burma** ဆိုသည့် စကားရပ်အစား **Union of Myanmar** ဆိုသည့် စကားရပ်ကိုလည်းကောင်း၊ *Burma* သို့ *Burman* သို့ *Burmese* ဆိုသည့် စကားရပ်အစား **Myanmar** ဆိုသည့် စကားရပ်ကိုလည်းကောင်း ထည့်သွင်းရမည်။
# (က) အင်္ဂလိပ်ဘာသာဖြင့် လက်ရှိရေးသား သုံးစွဲလျက်ရှိသည့် ပြည်နယ်၊ တိုင်း၊ မြို့နယ်စု၊ မြို့နယ်၊ မြို့၊ ရပ်ကွက်၊ ကျေးရွာအုပ်စု သို့ ကျေးရွာတစ်ခုခု၏ အမည် အခေါ်အဝေါ်ကိုလည်းကောင်း၊ မြစ်ချောင်း၊ တောတောင် သို့ ကျွန်းတစ်ခုခု၏ အမည် အခေါ်အဝေါ်ကိုလည်းကောင်း မြန်မာအသံထွက်နှင့် ကိုက်ညီအောင် အင်္ဂလိပ်ဘာသာဖြင့် ပြင်ဆင်ရေးသားရန် လိုအပ်လျှင် အစိုးရအဖွဲ့က အမိန့်ကြော်ငြာစာ ထုတ်ပြန်၍ ပြင်ဆင်သတ်မှတ်နိုင်သည်။
::(ခ) ပုဒ်မခွဲ(က)အရ အစိုးရအဖွဲ့က ထုတ်ပြန်သော အမိန့်ကြော်ငြာစာတွင် ပါရှိသည့် အမည်တစ်ခုခုသည် အင်္ဂလိပ်ဘာသာဖြင့် ပြဋ္ဌာန်းခဲ့သည့် တည်ဆဲဥပဒေ တစ်ရပ်ရပ်တွင် ပါရှိနေလျှင် ယင်းအမည်ကို အဆိုပါ အမိန့်ကြော်ငြာစာတွင် အင်္ဂလိပ်ဘာသာဖြင့် ပြင်ဆင်ရေးသား ထားသည့်အတိုင်း ပြင်ဆင်ပြီး ဖြစ်သည်ဟု မှတ်ယူရမည်။
ဒစ်ဂျစ်တယ် ဈေးကွက်ဖော်ဆောင်ခြင်း

**ဒစ်ဂျစ်တယ် ဈေးကွက်ဖော်ဆောင်ခြင်း**  သို့မဟုတ် **ဒစ်ဂျစ်တယ်မားကတ်တင်း** ( ဆိုသည်မှာ ဈေးကွက်ဖော်ဆောင်ခြင်း နည်းလမ်းများကို အင်တာနက်ပေါ်တွင် ဒစ်ဂျစ်တယ်နည်းပညာများအသုံးပြုပြီး ပြုလုပ်ခြင်းဖြစ်သည်။ ဒစ်ဂျစ်တယ်နည်းပညာများတွင် မိုဘိုင်းဖုန်းများ၊ ပြသခြင်းကြော်ငြာများ နှင့်  ဒစ်ဂျစ်တယ်နည်းလမ်းဖြင့် ကြားခံအသုံးပြုခြင်းများပါဝင်သည်။ ဒစ်ဂျစ်တယ်ဈေးကွက်ဖော်ဆောင်ခြင်း ပြုလုပ်ရာတွင် အင်တာနက်ဖြင့် ဈေးကွက်ဖော်ဆောင်ခြင်းအပါအဝင် အင်တာနက်မလိုအပ်သည့် ဒစ်ဂျစ်တယ်လမ်းကြောင်းများကိုပါ အသုံးပြုကြသည်။

ဒစ်ဂျစ်တယ်မားကတ်တင်း သည့် ၁၉၉၀ ပြည့်နှစ်များစတင်၍ နိုင်ငံတကာတွင် စတင်အသက်ဝင်လာပြီး စီးပွားရေးလုပ်ငန်းများ ဖွံဖြိုးတိုးတက်မှုတွင် အခန်းဂဏ္ဍတစ်ရပ်အနေဖြင့်ပါဝင်ခဲ့သည်။ ၂၀၀၀ ပြည့်နှစ်ကာလတွင် ဒစ်ဂျစ်နယ်နည်းပညာများ တဟုန်ထိုးဖွံဖြိုးလာပြီး ဈေးကွက်ဖော်ဆောင်ရေးနည်းများတွင် ဒစ်ဂျစ်တယ်ဖြင့် ဈေးကွက်ဖော်ဆောင်ခြင်း ကြော်ငြာပြသခြင်းများသည် နေရာအပြည့်ယူလာပြီး အများပြည်သူသို့ ဈေးကွက်ချဲ့ထွင်ရာတွင် အတူတွဲဖက်အသုံးပြုနိုင်သည့် နည်းလမ်းတစ်ခုအဖြစ် အရေးပါလာခဲ့သည်။  ဒစ်ဂျစ်တယ်မားကတ်တင်း ကြောင့် စီးပွားရေးလုပ်ငန်းများ၏ ပျံနှံခြင်းနှင့်ထိရောက်ခြင်းများသည် အခြားသောဈေးကွက်ဖော်ဆောင်ရေးနည်းလမ်းများထက်ပိုမိုထိရောက်လာခဲ့သည်။ 

ဒစ်ဂျစ်တယ်မားကတ်တင်းတွင် သတင်းအချက်အလက်ရှာဖွေနိုင်ရန်ပြုလုပ်ခြင်း (search engine optimization (SEO))၊ သတင်းအချက်အလက်  ရှာဖွေနိုင်ခြင်းပတ်သက်၍ ဈေးကွက်ရှာဖွေခြင်း [search engine marketing (SEM)], ကြော်ငြာစာရေးသား၍ ဈေးကွက်ဖော်ဆောင်ခြင်း၊ နာမည်ကျော်ကြားသည့်ပုဂ္ဂိုလ်များအသုံးပြု၍ ဈေးကွက်ဖော်ဆောင်ခြင်း၊ အကြောင်းအရာများ အလိုလျောက်ဖြေကြားပေးခြင်း၊ စည်းရုံးလှုံဆော် ဈေးကွက်ဖော်ဆောင်ခြင်း ၊သတင်းအချက်အလက်ခြေပြု ဈေးကွက်ဖော်ဆောင်ခြင်း၊ အီလက်ထရောနစ် ကူးသန်းရောင်းဝယ်ရေး၊ လူမှုကွန်ယက်အခြေပြု ဈေးကွက်ဖော်ဆောင်ခြင်း၊ လူမှုကွန်ယက်အခြေပြု သိသာထင်ရှားအောင်ပြုခြင်း ၊ အီးမေးလ်မှတဆင့် ဈေးကွက်ဖော်ဆောင်ခြင်းနှင့် ပြသမှုကြော်ငြာခြင်းများနှင့် အခြားသော ဆက်စပ်နည်းပညာများ ပါဝင်သည်။ ဒစ်ဂျစ်တယ်မားကတ်တင်းတွင် အထက်ပါအချက်အလက်များသာမက အခြားသော   အင်တာနက်အသုံးပြုခြင်းများသာမက မိုဘိုင်းဖုန်းများတွင်  မာတီမီဒီယာမက်ဆေ့များ၊ ကြော်ငြာမက်ဆေ့များ ပြုလုပ်ခြင်းနှင့် အခြားခြားသော ဒစ်ဂျစ်တယ်နည်းပညာများအားအသုံးပြု၍ ဈေးကွက်ဖော်ဆောင်ခြင်းများကို ဒစ်ဂျစ်တယ်မားကတ်တင်း ပြုလုပ်သည်ဟုသတ်မှတ်နိုင်သည်။

## ကိုးကား
ဗမာပြည်မှ ပေးစာ (စာအုပ်)

***ဗမာပြည်မှ ပေးစာ***စာအုပ်သည် ဒေါ်အောင်ဆန်းစုကြည်ရေးသားခဲ့သော ဆောင်းပါးများကို စုစည်းထားသော စာအုပ်ဖြစ်ပြီး ၁၉၉၁ ခုနှစ်တွင် အင်္ဂလိပ်ဘာသာ၊ ဂျပန်ဘာသာတို့ဖြင့် ထုတ်ဝေခဲ့သည်။ 

## ကိုးကား
ကွမ်း (သံတူကြောင်းကွဲ)

**ကွမ်း**ဟူသော အမည်သည် အောက်ပါတို့အနက်မှ တစ်ခုခုဖြစ်နိုင်သည်။
* ကွမ်းယာ - အပျင်းပြေစားသောအရာ
* ကွမ်းရွက်ပင် - အပင် (ကွမ်းယာယာရန်အတွက် အဓိကကျသော ပစ္စည်း)
Harley Quinn

**Harley Quinn ဟာလီ ကွင်း(န်)** သည် DC Comics မှ ထုတ်ဝေသော အမေရိကန် စိတ်ကူးယဉ် ကာတွန်း ဇာတ်ကောင်တစ်ဦး ဖြစ်သည်။ ရူးကြောင်ကြောင် လူဆိုး စရိုက်နှင့် မိန်းမ တစ်ဦး ဖြစ်သည်။
Harley Quinn သည် လူဆိုး မဖြစ်မီက Dr. Harleen Frances Quinzel, M.D. အမည်ရှိ စိတ်ပညာဆရာဝန်မလေး တစ်ယောက်ဖြစ်သည်။ Arkham တွင် Joker ဆေးရုံတက်နေစဉ်၌ တွေ့ဆုံကြုံကြိုက်သွားပြီး Joker ၏ ဖြားယောင်းမှုကြောင့် စိတ်ပညာဆရာဝန် အဖြစ်မှ စိတ္တဇဆန်ဆန် လူဆိုး ဖြစ်လာခဲ့လေသည်။ Harley သည်လည်း Joker ၏ ချစ်သူအဖြစ်ဖြင့် နာမည်ကြီးကာ လူအများမှ ကြောက်ရွံ့ကြသည်။

## လုပ်ဆောင်နိုင်စွမ်းရည်များ
Harley ဟာ အဆိပ်ပြီးသူ တစ်ယောက်ဖြစ်သည်။Harley အဆိပ်မိပြီး သေမလိုဖြစ်ရာတွင် Poison Ivy မှ သူမကိုကယ်တင်ခဲ့သောကြောင့် ဖြစ်သည်။ အဆိပ်လူးမြှားတွေ အဆိပ်ငွေ့တွေနဲ့ Harley ကို သွားတိုက်ခိုက်၍မရနိုင်ပါ။  
ထို့အပြင် Harley သည် Olympic ကျွမ်းဘားကစားသမားတစ်ယောက်ထက်ပင် ကျွမ်းဘားတို့ အမြင့်ခုန်တို့ ကျွမ်းကျင်သည်။ အန္တရာယ်များလွန်းသော အမြင့်တွေအား Harley ကသည် အလွယ်တကူ ခုန်တက် ခုန်ချလို့ရသည်။ ထိုစွမ်းရည်များကြောင့် ရန်သူသည် သူမလက်က ပြေးထွက်ဖို့မလွယ်နိုင်ပါ။
သူမနှင့် စကားပြောဆိုခြင်းတွေ ဉာဏ်ပညာယှဉ်ခြင်း ပြုလုပ်လာသော ရန်သူများ  (လင်းနို့လူသားအပါအဝင်) ဒုက္ခရောက်သွားကြသည်။ Aman Waller (Suicide Squad Team Leader) ကပင် တစ်ခါတစ်လေမှာ Harley ကို Genius ဟုတင်စားတတ်သည်။
လက်နက်ကြီး လက်နက်ငယ်တွေသာမက Batman ၏  လက်နက်တွေကိုပါ ကျွမ်းကျင်ပိုင်နိုင်စွာ အသုံးချနိုင်သူတစ်ယောက်ဖြစ်သည်။
အဆိပ်တွေကိုလဲ ကျွမ်းကျင်စွာ အသုံးပြုနိုင်သည်။ Harley ဟာ ရန်သူနဲ့ ရင်ဆိုင် တိုက်ခိုက်ဖို့အတွက်လဲ လုံလောက်တဲ့ ခွန်အားနဲ့ လျင်မြန်ဖျတ်လတ်မှူတွေ ပိုင်ဆိုင်ထားသော အမျိုးသမီး လူကြမ်းတစ်ဦးဖြစ်သည်။

## ကိုးကား
ကွာလာ တဲရန်ဂနူးမြို့

ကွာလာ တဲရန်ဂနူးမြို့အား အရပ်သုံးစကား အတိုကောက် အနေဖြင့် ကေတီ ဟု ခေါ်ဝေါ်လေ့ ရှိကြပြီး မလေးရှားနိုင်ငံ တဲရန်ဂနူးပြည်နယ်၏ အုပ်ချုပ်ရေးမြို့တော်၊ နန်းမြို့တော် နှင့် အဓိက စီးပွားရေး အချက်အချာ ဒေသတစ်ခု ဖြစ်သည်။ ကွာလာတဲရန်ဂနူးခရိုင်၏ အုပ်ချုပ်ရေး ဒေသတစ်ခုလည်း ဖြစ်သည်။ ကွာလာလမ်ပူမြို့၏ အရှေ့မြောက်ဘက် ကီလိုမီတာ ၄၄၀ အကွာတွင် တည်ရှိပြီး ကျွန်းဆွယ်မလေးရှား၏ အရှေ့ဘက် ကမ်းရိုးတန်းတွင် တည်ရှိသည်။ တဲရန်ဂနူးမြစ်ဝတွင် တည်ရှိပြီး တောင်တရုတ်ပင်လယ်ကို မျက်နှာမူ၍ တည်ရှိသည်။
မောင်းထောင်ရွာ

**မောင်းထောင်ရွာ** အမည်ရှိ ရွာများမှာ 

* မောင်းထောင်ရွာ၊ စစ်ကိုင်းမြို့နယ်
* မောင်းထောင်ရွာ၊ ဘုတလင်မြို့နယ်
* မောင်းထောင်ရွာ၊ ဇလွန်မြို့နယ်
ကချေသည်နှင့် အခြားကဗျာများ

***ကချေသည်နှင့် အခြားကဗျာများ*** စာအုပ်သည် ဘုတလင်ချစ်လေး၏ ၁၉၆၂ စာပေဗိမာန်ဆုရ ကဗျာစာအုပ်ဖြစ်သည်။ ထိုစာအုပ်နှင့် ပတ်သက်၍ ဆုရွေးချယ်ရေးကော်မတီက "မမျှမတဖြစ်နေသော လူနေမှုစနစ်ကြောင့်လည်းကောင်း၊" နယ်ချဲ့စနစ်ကြောင့်လည်းကောင်း ဖြစ်ပေါ်သော "မြန်မာ့ဘဝကို" သရုပ်ဖော်ထားသည်။ "ဘဝသရုပ်ဖော် ကဗျာ အများအပြားတွေ့ရသည်"၊ "အချစ်နှင့် အလှအပ"ဖွဲ့ ကဗျာများလည်း ပါသည်ဟု ဖော်ပြခဲ့၏။ ကဗျာစာအုပ်ကို ဒုတိယအကြိမ် ပြန်ထုတ်သောအခါ ကင်းနက်ဘစိန်၏ ဘာသာပြန်ချက်ပါ ပူးတွဲထည့်ခဲ့သည်။ ဒေါ်အုန်း (ပါမောက္ခ)၊ ဦးဆန်းထွန်း၊ ဦးမောင်မောင်တင်၊ လူထုဒေါ်အမာ၊ တက္ကသိုလ်ဘုန်းနိုင် နှင့် တင်မိုး တို့က အမှာရေးကြသည်။

## အကိုးအကား
သာရဘွင်

**သာရဘွင်**ရွာသည် မြန်မာနိုင်ငံ၊ တနင်္သာရီတိုင်းဒေသကြီး၊ မြိတ်ခရိုင်၊ တနင်္သာရီမြို့နယ် အတွင်းရှိ ကျေးရွာတစ်ရွာဖြစ်သည်။  

## တည်နေရာ 
မြိတ်−တနင်္သာရီ ကားလမ်းပေါ်ရှိ ဆင်ဒင်ကျေးရွာမှ ၁၄မိုင်အကွာ ၊ တကူရွာမှ ၁မိုင်အကွာ တနင်္သာရီမြစ်ငယ် နဘေးတွင် တည်ရှိသည်။ 

## စီးပွားရေး 
ကုန်စုံဆိုင်ရောင်းခြင်း၊ ရာသီအလိုက် ကွမ်းသီး ၊ ကြိမ်သီး၊ ကြိမ်၊ သစ်၊ ဝါးများကို ကုန်ကူးခြင်းလုပ်ငန်းများ လုပ်ကိုင်ကြသည်။ ဥယျာဉ် ခြံလုပ်ငန်းလည်း လုပ်ကိုင်ကြသည်။

## ဆက်သွယ်​ရေး 
မော်တော်ကားလမ်းနင့် ရေလမ်း၂ခုစလုံးအသုံးပြုပြီး ဆက်သွယ်သွားလာနိုင်ကြသည်။ သာရဘွင်ရွာမှ ဆင်ဒင်သို့ ကတ္တရာလမ်းဖြင့် ဆက်သွယ်ထားသည်။ ၁၄မိုင်ကွာဝေးပြီး တောင်ပေါ်အကွေ့အကောက်များ များပြားသဖြင့် မော်တော်ကားများဖြင့် ၁နာရီကျော်ခန့်မောင်းရသည်။ ထိုမှ တဆင့်  မြိတ်သို့ ၂နာရီနီးပါခန့် ကြာသည်။

## စိတ်ဝင်စားဖွယ်ရာ နေရာများ 
နစ်သစ်ကူးအချိန်ခါများတွင် မြိတ်မြို့၊ တနင်္သာရီမြို့များမှ သာရဘွင်ကျောက်တောင်သို့ မော်တော်ကား၊ မော်တော်ဆိုင်ကယ်များဖြင့် ဘုရားဖူးလာကြသည်။ သာရဘွင် ကျောက်တောင်သည် ထင်ရှားသော ဘုရားတစ်ဆူဖြစ်သည်။

ကဏ္ဍ:တနင်္သာရီမြို့နယ်ရှိ ရွာများ
ချင်းစာပေ

## "ချင်းဘာသာစကား" ဟူသော ဝေါဟာရနှင့် မျိုးနွယ်စု ကွဲပြားမှုများ 
ယေဘုယျအားဖြင့် "ချင်းစာ" သို့မဟုတ် "ချင်းဘာသာစကား" ဟု လွယ်ကူစွာ သုံးနှုန်းလေ့ရှိကြသော်လည်း၊ တကယ်တမ်းတွင် တိကျသေချာသော သီးခြား "ချင်းဘာသာစကား" (The Chin Language) ဟူ၍ တစ်ခုတည်း မရှိပါ။ ချင်းပြည်နယ်နှင့် ဆက်စပ်ဒေသများတွင် ကွဲပြားခြားနားသော ချင်းမျိုးနွယ်စုခွဲပေါင်း (၅၃) စုခန့် မှီတင်းနေထိုင်ကြပြီး၊ မျိုးနွယ်စု တစ်ခုစီတိုင်းတွင် မိမိတို့၏ ကိုယ်ပိုင် သီးခြားဘာသာစကားများ၊ လေယူလေသိမ်းများနှင့် ယဉ်ကျေးမှုများ အသီးသီး ရှိကြသည်။

ဥပမာအားဖြင့် မရာဘာသာစကား၊ လိုင် (ဟားခါး)၊ ဇိုမီး (တီးတိန်)၊ လိုင်သိုး (ဖလမ်း)၊ ချိုး (မင်းတပ်)၊ အရှို စသည့် ဘာသာစကားများသည် အသံထွက်၊ ဝေါဟာရနှင့် သဒ္ဒါပိုင်းဆိုင်ရာများတွင် တစ်ခုနှင့်တစ်ခု အလွန်ကွဲပြားခြားနားကြသည်။ ထို့ကြောင့် သမိုင်းကြောင်းအရ "ချင်းစာ တီထွင်သည်" ဟု ဆိုရာတွင် ဘုံဘာသာစကား တစ်ခုတည်းကို တီထွင်ခြင်းမဟုတ်ဘဲ၊ ထိုကွဲပြားသော မျိုးနွယ်စုအသီးသီး၏ ကိုယ်ပိုင်ဘာသာစကားများကို မှတ်တမ်းတင်နိုင်ရန်အတွက် ရောမအက္ခရာ (Latin script) ကို အခြေခံ၍ သီးခြားအက္ခရာစာပေများကို အသီးသီး ဖန်တီးပြဋ္ဌာန်းပေးခဲ့ခြင်းသာ ဖြစ်သည်။

## သမိုင်းကြောင်း နှင့် အစောပိုင်း မှတ်တမ်းများ 
၁၉ ရာစုမတိုင်မီအထိ ချင်းမျိုးနွယ်စုအသီးသီးတွင် ကိုယ်ပိုင်အက္ခရာဖြင့် ရေးသားထားသော စာပေအထောက်အထားများ မရှိခဲ့ဘဲ နှုတ်မှုရေးရာ (Oral tradition) ဖြင့်သာ သမိုင်းနှင့် ယဉ်ကျေးမှုများကို လက်ဆင့်ကမ်းခဲ့ကြသည်။ "၂၀ ရာစုရောက်မှသာ သာသနာပြုများက ချင်းစာများကို စတင်တီထွင်ခဲ့သည်" ဟူ၍ အများစုက မှတ်ယူထားကြသော်လည်း၊ ယင်းမတိုင်မီ ၁၉ ရာစုကတည်းက ဗြိတိသျှအရာရှိများက ရောမအက္ခရာကို အသုံးပြု၍ ချင်းဘာသာစကားအချို့ကို စတင်မှတ်တမ်းတင်ခဲ့ကြသည်။

ချင်းဘာသာစကား အသီးသီး (အထူးသဖြင့် မရာဘာသာစကား) ကို စာအရေးအသားဖြင့် ပထမဆုံး စတင်မှတ်တမ်းတင်ခဲ့သူများမှာ ဗြိတိသျှ စစ်ဘက်နှင့် အုပ်ချုပ်ရေးအရာရှိများ ဖြစ်ကြသည်။ ၁၈၅၂ ခုနှစ်တွင် ဗြိတိသျှတပ်မတော်မှ ကပ္ပတိန် တစ်ကယ်လ် (Captain S.R. Tickell) သည် မရာဘာသာစကားအတွက် အရေးအသားကို ပထမဆုံး စတင်ဖန်တီး မှတ်တမ်းတင်ခဲ့သည်။ ထို့နောက် ၁၈၆၉ ခုနှစ်တွင် ကပ္ပတိန် တီ. အိတ်ချ်. လူးဝင်း (Captain T.H. Lewin) က ထပ်မံ၍ ဝေါဟာရများကို မှတ်တမ်းတင် ပြုစုခဲ့သည်။

## သာသနာပြုများ၏ စံသုံးအက္ခရာ တီထွင်မှုများ 
၂၀ ရာစုအစောပိုင်းသို့ ရောက်သောအခါ ခရစ်ယာန်သာသနာပြုဆရာများ ဝင်ရောက်လာပြီး မျိုးနွယ်စုအလိုက် ကွဲပြားနေသော ဘာသာစကားများအတွက် ရောမအက္ခရာကို အခြေခံကာ စနစ်ကျသော စံသုံးစာပေ (Standardized Scripts) များကို တီထွင်ပေးခဲ့ကြသည်။ 

* **မရာစာပေ:** ၁၉၀၇ ခုနှစ်တွင် မရာနယ် (ဆိုင်းကောင်း) သို့ ရောက်ရှိလာသော သာသနာပြုဆရာ ရယ်ဂျီနယ် အာသာ လောရိန်း (R.A. Lorrain) နှင့် ဇနီးဖြစ်သူတို့သည် တလို့ဆိုင် (Tlosai) ဒေသိယစကားကို အခြေခံ၍ ယနေ့ခေတ်သုံး မရာစာပေ အက္ခရာများကို တီထွင်ပြဋ္ဌာန်းပေးခဲ့သည်။
* **ဟားခါးစာပေ:** ဟားခါးမြို့တွင် အမေရိကန် သာသနာပြုဆရာ အာသာ အီး. ကာဆင် (Arthur E. Carson) နှင့် လော်ရာ ကာဆင် (Laura Carson) တို့က ဟားခါးဒေသခံများအတွက် ရောမအက္ခရာအခြေခံ စာပေကို တီထွင်ပေးခဲ့သည်။
* **တီးတိန်စာပေ:** ၁၉၁၈ ခုနှစ်တွင် တီးတိန်သို့ ရောက်ရှိလာသော သာသနာပြု ဆရာကုပ် (Rev. J. Herbert Cope) သည် တီးတိန်ဒေသခံများအတွက် စာပေကို တီထွင်ခဲ့ပြီး၊ ၁၉၁၈ ခုနှစ်တွင်ပင် ယင်းစာအုပ်ကို ဂွေ့တဲအမျိုးသားများကပါ အသုံးပြုခဲ့ကြသည်။

## ခေတ်သစ် စာပေဖွံ့ဖြိုးမှု 
ခေတ်အဆက်ဆက် သမိုင်းမှတ်တမ်းများ၊ ဘာသာရေးကျမ်းစာများနှင့် ပုံပြင်များကို ဤရောမအက္ခရာများဖြင့်ပင် ပြုစုခဲ့ကြပြီး ယနေ့တိုင် ဖွံ့ဖြိုးတိုးတက်လျက်ရှိသည်။ ၂၀၀၀ ပြည့်နှစ်တွင် ဦးအောင်ဆွေ ဦးဆောင်၍ ခေါင်စို (Khuangso) စာပေနှင့် ယဉ်ကျေးမှုအတွက် ရောမအက္ခရာအသုံးပြုသော စာပေကို စတင်အကောင်အထည်ဖော် ဆောင်ရွက်ခဲ့သည်။

## ကိုးကားချက်များ
တက္ကသိုလ် ပညာပဒေသာစာစောင်

တက္ကသိုလ်၊ ကောလိပ်၊ သိပ္ပံအသီးသီးတွင် သက်ဆိုင်ရာ ဘာသာရပ်များ မြန်မာဘာသာဖြင့် သင်ကြားရေးကို အထောက်အကူပြုရန်ဟူသော ရည်ရွယ်ချက်ဖြင့် ပညာရေးဝန်ကြီးဌာန၊ အထက်တန်းပညာဦးစီးဌာနက ထုတ်ဝေသော စာစောင်ဖြစ်သည်။

စာစောင်ကို ၁၉၆၆ မတ် မှ စ၍ တစ်နှစ်လေးကြိမ်ထုတ်ပုံစံဖြင့် ထုတ်ဝေခဲ့သည်။ ထုတ်ဝေစက စာစောင်တစ်ခုတွင် ဝိဇ္ဇာပညာရပ်ဆိုင်ရာဆောင်းပါးများ၊ သိပ္ပံပညာရပ်ဆိုင်ရာဆောင်းပါးများ၊ အသက်မွေးဝမ်းကျောင်းပညာရပ်ဆိုင်ရာ ဆောင်းပါးများပါဝင်သည်။ ဆောင်းပါးများတွင် သုတေသန ဆောင်းပါးများ အလေးကဲသည်။ 

၁၉၇၂ ဇန်နဝါရီမှ စ၍ စာစောင်ကို သိပ္ပံစာစောင်နှင့် ဝိဇ္ဇာစာစောင်ဟု နှစ်မျိုးခွဲထုတ်ခဲ့သည်။ သိပ္ပံစာစောင်တွင် သိပ္ပံပညာရပ်ဆိုင်ရာ ဆောင်းပါးများနှင့် ယင်းနှင့် နှီးနွယ်သော အသက်မွေးဝမ်းကျောင်းပညာရပ်ဆိုင်ရာ ဆောင်းပါးများ ပါဝင်သည်။ ဝိဇ္ဇာစာစောင်တွင် ဝိဇ္ဖာ ပညာရပ်ဆိုင်ရာ ဆောင်းပါးနှင့် ယင်းနှင့်နှီးနွယ်သော အသက်မွေးဝမ်းကျောင်းပညာရပ်ဆိုင်ရာ ဆောင်းပါးများ ပါဝင်သည်။ ယင်းသို့ စာစောင်ကို ဝိဇ္ဇာနှင့် သိပ္ပံ နှစ်မျိုးခွဲထုတ်သည့် အချိန်မှစ၍ ကျောင်းသင်ဘာသာနှင့် တိုက်ရိုက်ဆက်သွယ်သော ဆောင်းပါကို ထည့်သွင်းခဲ့သည်။ စာစောင်ကို တစ်နှစ်လျှင် ဝိဇ္ဇာစာစောင် လေးကြိမ်၊ သိပ္ပံစာစောင် လေးကြိမ် ခွဲထုတ်ခဲ့သည်။

## အကိုးအကား
ဂျိုကာ (ဇာတ်ကောင်)

**ဂျိုကာ**သည် ဒီစီရုပ်ပြမှထုတ်ဝေသော ကာတွန်းစာအုပ်များတွင် ပါရှိသည့် စိတ်ကူးယဉ် လူဆိုးဇာတ်ကောင်ဖြစ်ပြီး လင်းနို့လူသား၏ အဓိကပြိုင်ဘက် ဖြစ်သည်။ ဘီလ် ဖင်ဂါ၊ ဘော့ ကိန်း နှင့် ဂျယ်ရီ ရော်ဘင်ဆန်တို့က ဖန်တီးခဲ့ပြီး လင်းနို့လူသား ကာတွန်းစာအုပ်တွဲ (အေပရယ် ၂၅၊ ၁၉၄၀) တွင် စတင်ပါဝင်လာသည်။ 

## ဇာတ်ဆောင်စရိုက် 
အစောပိုင်းတွင် ဟာသဉာဏ်ရှိပြီး တဇွတ်ထိုးပြုမူတတ်သည့် စိတ်ဝေဒနာရှင်အဖြစ် ဂျိုကာအား သရုပ်ဖော်ထားသည်။  

၁၉၅၀ နှောင်းပိုင်းတွင် ရုပ်ပြများအား ထိန်းချုပ်သည့် စည်းမျဉ်းများအရ အသိဉာဏ်မြင့်သော်လည်း စိတ်ယုတ်စိတ်မာရှိသည့် လူဆိုးအဖြစ် ပြောင်းလဲ ဖန်တီးလိုက်သည်။ 

ဂျိုကာသည် လူစွမ်းကောင်းများကဲ့သို့ ထူးခြားစွမ်းအင်မရှိပေ။ သို့သော်လည်း ဓာတုပစ္စည်းတွေကို ကောင်းစွာကိုင်တွယ်နိုင်ပြီး အဆိပ်ဖြင့် ပစ်ခတ်လေ့ရှိသည်။ အသုံးပြုသည့် ထူးခြားလက်နက်များမှာ ဓားသွားပါသော ဖဲချပ်တွေ၊ အက်ဆစ်ဖြန်းထားသောပန်းများ၊ အဆိပ်ဖြူးသည့် မုန့်များ ဖြစ်သည်။ 

## တွဲဖက်ဇာတ်ကောင်များ 
၁၉၉၂ တွင် စိတ်ကျန်းမာရေးဆရာဝန် ဟာလီကွင်း(န်)နှင့် ချစ်ကြိုက်ခဲ့ပြီး သူ၏ လုပ်ဖော်ကိုင်ဖက်ဖြစ်လာသည်။ အဓိက ပြိုင်ဘက်မှာ လင်းနို့လူသားဖြစ်သော်လည်း စူပါမန်းနှင့် ဝမ်းဒါးဝိုးမန်း တို့ဖြင့်လည်း တိုက်ခိုက်လေ့ ရှိသည်။ 

## ကိုးကား 
* https://en.wikipedia.org/w/Joker_(comics)
ထိုင်းနိုင်ငံတွင်အသုံးပြုသော အချိန်များ

ထိုင်းနိုင်ငံ သည် UTC+7 ကို အသုံးပြုကာ ထိုအချိန်သည် ဂရင်းနစ်စံတော်ချိန် နှင့် Coordinated Universal Time တို့၏ ရှေ့သို့ ၇ နာရီ စော၍နေသည်။ ဘန်ကောက်မြို့ ၏ ဒေသစံတော်ချိန်မှာ မူလအစတွင် GMT+06:42:04 ဖြစ်သည်။ ၁၉၂၀ ခုနှစ်အထိ ထိုင်းနိုင်ငံ သည် ထိုဒေသစံတော်ချိန်အား အသုံးပြုခဲ့ကြပြီး ထိုနောက်ပိုင်းမှသာ အင်ဒိုချိုင်းနား စံတော်ချိန်( GMT+07:00) ကို ပြောင်းလဲအသုံးပြုခဲ့သည်။

## သမိုင်းကြောင်း 
* ၁ ဇန်နဝါရီ ၁၉၀၁ ခုနှစ် ရှေ့ပိုင်းတွင် ဆိုင်းယမ်းတွင် နက္ခတာရာကြည့်မျှော်စင်ရှိပြီး နက္ခတာရာကြည့်စခန်း၏ ပထဝီဝင်သွင်ပြင်တည်နေရာကို အခြေခံ၍ ဒေသစံတော်ချိန်ကို အတည်ပြုထုတ်ပြန်ပေးခဲ့သည်။ ချင်းမိုင်နယ်နှင့် အခြား နယ်နှစ်ခုတို့တွင် နက္ခတာရာကြည့်စခန်းအသီးသီး တည်ရှိကြပြီး သက်ဆိုင်ရာနယ်အသီးသီးအတွက် ကိုယ်ပိုင် ဒေသစံတော်ချိန်များရှိရာ နေရာဒေသ ၃ ခုအကြားတွင် ဒေသစံတော်ချိန်သည် မိနစ်အနည်းငယ် ကွဲလွဲ၍ နေသည်။
* ၁ ဧပြီ ၁၉၂၀ ခုနှစ်တွင် ၁၀၅ ခုမြောက် လောင်ဂျီကျူမျဉ်းမှ ပျမ်းမျှစံတော်ချိန်ကို ဆိုင်းယမ်းအတွက်စံတော်ချိန်အသစ်အဖြစ် ပြဋ္ဌာန်းခဲ့သည်။ ၁၀၅ ခုမြောက် လောင်ဂျီကျူမျဉ်း၏ ပျမ်းမျှအချိန်သည် ဂရင်းနစ်စံတော်ချိန်ထက် UTC+07:00  နာရီ ရှေ့သို့ဦးဆောင်နေသည်။ 

## ထိုင်းနိုင်ငံ၏ အချိန်စံသတ်မှတ်ချက် 
ထိုင်းနိုင်ငံတွင် ၃၁ မတ်လ ၁၉၂၀ ခုနှစ်တွင် ပြည်သူများအား  အရှေ့တောင်အာရှတွင် အသုံးပြုသော အချိန် (UTC+06:42:04 hrs and UTC+07:00:00 ahead of ဂရင်းနစ်စံတော်ချိန်) နှင့်ကိုက်ညီစေရန် မိမိတို့၏ နာရီများကို ရှေ့သို့ ၁၇ မိနစ်၊ ၅၆ စက္ကန့် ရွေ့ရန် ကြေညာခဲ့သည်။ ထိုသို့ အချိန်အား ရွေ့ပြောင်းခဲ့ရာ ၁ ဧပြီ ၁၉၂၀ မနက် ၀၆:၀၀  (ယခင်စံတော်ချိန်) မှ  ၀၆:၁၇:၅၆ (စံတော်ချိန်သစ်) သို့ ပြောင်းလဲခဲ့သည်။

## နာရီမှူး 
 ၁၉၉၀ ခုနှစ် ဇန်နဝါရီလ ၁ ရက်နေ့တွင် ထိုင်းကက်ဘိနက်သည် ထိုင်းနိုင်ငံ တော်ဝင်ရေတပ်မတော်အား ထိုင်းနိုင်ငံ၏ တရားဝင်နာရီမှူးအဖြစ် ခန့်အပ်ခဲ့သည်။ ထိုင်းစံတော်ချိန်သည် ထိုင်းနိုင်ငံ တော်ဝင်ရေတပ်မတော်မှ ထိန်းသိမ်းဆောင်ရွက်သော အက်တော်မစ်နာရီ ၅ လုံးမှ ရရှိလားခြင်းဖြစ်သည်။

## ကိုးကား
အမရာ

အမရာ၊ တော်ဝင်မိန်းမမြတ်တစ်ဦး၏ အမည်။ (ယင်းတော်ဝင် မိန်းမမြတ်ကား မဟောသဓ သုခမိန်၏ ဇနီးတည်း၊ ဤ၌တော်ဝင်မိန်းမမြတ် ဆိုသည်မှာ မိမိ၏ ခင်ပွန်း ယောကျ်ားအပေါ်၌ ရာနှုန်းပြည့် သစ္စာရှိလျက် အကျင့်ကောင်းသဖြင့် လူ့ရွာ လူ့ပြည်၌ “စံ”အဖြစ် ထားရသော အိမ်သူမမျိုး ဖြစ်သည်၊ ဗုဒ္ဓသာသနာ မြန်မာစာပေ လောက၌ တော်ဝင်မိန်းမမြတ် ဟု “စံ”အဖြစ် ထားရသူတို့မှာ—–

## တော်ဝင်မိန်းမမြတ် လေးဦး
* (၁) အမရာ,  
*  (၂) ကိန္နရီ,  
*  (၃) မဒ္ဒီ,  
*  (၄) သမ္ဗူလာ ဤလေးဦးတို့ ဖြစ်ကြသည်။ 
ဤလေးဦးသော မိန်းမမျိုး ရှားကြောင်းကို မဃဒေဝလင်္ကာ အပိုဒ် ၃၁၁-၌ “အမရာ, ကိန္နရီ၊ မဒ္ဒီ, သမ္ဗူ၊ ဤလေးဆူသို့၊ ကြည်ဖြူချစ်ဇော၊ ချစ်မနော နှင့်၊ သဘောဖြောင့်ကား၊ အလွန်ရှားခဲ့”ဟု ဖွဲ့ဆိုချီးမွမ်းထားသည်၊  
## အမရာ ဇာတ်လမ်းအကျဉ်း
**အမရာ**သည် ပညာရှိ မဟော်သဓာ၏ ဇနီးမယား ဖြစ်သည်။ ဂေါတမ မြတ်စွာဘုရားသည် သဝတ္ထိပြည် ဇေတဝန်ကျောင်းတော်၌ သီတင်းသုံးတော်မူစဉ် ပညာပါရမီတော်ကို အကြောင်းပြု၍ ဟောကြားတော်မူသော မဟော်သဓာဇာတ်တော်၌ ပါရှိသည်။ အမရာကို အမရာဒေဝီဟုလည်း ခေါ်ကြသည်။ မြန်မာအမျိုးသမီးများ၏ တော်ဝင်စံထားရသူ မိန်းမမြတ် လေးဦး တော်လေးဝ  ဖြစ်သည်။

မဟော်သဓာသည် အသက် ၁၆ နှစ်သို့ရောက်သော် ဥဒုမ္ဗရဒေဝီလည်း သင့်မြတ်သော သတို့သမီးနှင့် ထိမ်းမြားရန် ပြောရာ မဟော်သဓာက မိမိအလိုက်အလျောက် ရှာဖွေလိုကြောင်းဖြင့် ခွင့်တောင်း၍ အပ်နှင့်ချည်ခင်တို့ကို ဆောင်လျက် ဆင်းရဲသား အပ်ချုပ်သမားအသွင်ဖြင့် ဥတ္တရယဝမဇ္ဈဂုံးရွာသို့ သွားသည်။ 

ဥတ္တရယဝမဇ္ဈဂုံးရွာတွင် စည်းစိမ်ပျက်သော သူဌေးဟောင်း လင်မယားတွင် **အမရာ**မည်သော သမီးတစ်ယောက်ရှိသည်။ ဇနီးလောင်း အရှာသွားသော မဟော်သဓာသည် အမရာနှင့် လမ်းဝယ်တွေ့ရာ အပြန်အလှန် မေးဖြေ ပညာစမ်းကြပြီးနောက် အမရာ၏ အိမ်သို့ မဟော်သဓာ သွားသည်။ ထိုနောက် အပ်ချုပ်သည်ဟန်ဖြင့် အဝတ်အထည်စုတ်များကို ချုပ်သည်။ ထိုနောက် အမရာ၏ စိတ်နေသဘောထားနှင့် ပညာအဆင့်အတန်းကို အမျိုးမျိုးစုံစမ်းပြီးနောက် နှစ်သက်သဖြင့် မိဖုရားကြီးအား လျှောက်ထား၍ ဆောင်ယူ လက်ထပ်သည်။

ထိုနောက် အမတ်ကြီး ၄ ပါးသည် မဟော်သဓာကို မလိုလားသဖြင့် ခိုးသူဖြစ်ဟန် ပရိယာယ်ဆင်၍ မင်းကြီးကို လျှောက်တင်ကြသည်။ မင်းကြီးလည်း လျှောက်တင်ချက်ကို ယုံကြည်၍ အပြစ်ဒဏ်ခတ်ရန် မိန့်မှတ်သဖြင့် မဟော်သဓာသည် တောင်မဇ္ဈဂုံးရွာသို့ အလွတ်တိမ်းရှောင်ရလေသည်။ ထိုအခါ အမရာသည် မိမိပညာဉာဏ်ဖြင့် အမတ်ကြီး ၄ ဦးတို့ ကြံစည်သော အပြစ်တို့ကို ထင်ရှားစေပြီးလျှင် အမတ်ကြီးတို့အားလည်း အရှက်ရအောင်ပြု၍ မင်းကြီးအား အမှန်ကို လျှောက်ထားသည်။ ယင်းသို့အခါတွင် ထီးချက်စောင့် နတ်သမီးက ပုစ္ဆာ ၄ ရပ်ကို မေးရာ ဖြေနိုင်သူမရှိသောကြောင့် မင်းကြီးသည် မဟော်သဓာအာ ရှာဖွေစေလျက် အိုးထိန်းသည် အိမ်မှ ပြန်၍ ခေါ်ယူကာ ဖြေကြားစေသည်။ မဟော်သဓာ ဖြေဆိုနိုင်သဖြင့် စစ်ဘုရင် သေနာပတိအဖြစ် ချီးမြှောက်ခံရပြန်သည်။

### ကိုးကား
အိုးပုတ်ပွဲ

**အိုးပုတ်ပွဲ** သည် မြန်မာနိုင်ငံတွင် တစ်ခုတည်းသော တစ်ညနေခင်းသာ ကျင်းပသည့် မြန်မာ့ရိုးရာ ပွဲတော်တစ်ခု ဖြစ်သည်။ အိုးပုတ်ပွဲကို မန္တလေးတိုင်းဒေသကြီး၊ မန္တလေးမြို့၊ မန္တလေးတောင်ခြေ၊ အောင်မြေသာစံမြို့နယ်၊ အိုးဘို၊ ရွှေကျင်ရပ်ကွက်၊ အကွက်(၅၂) ပတ္တမြားတောရပ်ကွက်တွင် ကျင်းပသည်။ နှစ်စဉ် ဝါခေါင်လဆန်း ၈ ရက်တွင် ကျင်းပပြုလုပ်လေ့ရှိသည်။

အိုးပုတ်ပွဲတော်လာ အမျိုးသား၊ အမျိုးသမီး၊ အပျိုလေးများ၊ ကလေးငယ်များ၏ ခေါင်းပေါ်တွင် ကျောက်ခတ်ပန်းဟု ခေါ်သော သစ်ခက်စိမ်းလေးများ (ကျောက်ခက်ပန်းဦးထုပ်)ကို ပန်းသရဖူသဖွယ် ခွေပြီး ပန်ဆင်ထားကြသည့် ဓလေ့သည် မည်သည့်အချိန်က စခဲ့သည်ကို မသိရသော်လည်း အိုးပုတ်ပွဲတော်တွင်သာ တွေ့မြင်ရသည့် ချစ်စရာမြင်ကွင်းလေးတစ်ခု ဖြစ်သည်။

## အိုးပုတ်ခိုးပွဲ 
အိုးပုတ်ပွဲတော်ကို အိုးပုတ်ခိုးပွဲဟုလည်း ခေါ်တတ်ကြသည်။ အိုးပုတ်ပွဲသို့လာရောက်ရောင်းချသော ဈေးသည်များသည် အိုးပုတ်ပွဲတွင် အိုးပုတ်ခိုးခံရမည့်အကြောင်းကို တွက်ဆပြီးမှ မိမိအမြတ်ကျန်လောက်သည့် ပမာဏဖြင့် ချရောင်းတတ်ကြသည်။ အိုးများထွက်ရှိရာ ရွှေဘို-နွယ်ငြိမ်းဘက်မှ တဆင့် ပြန်လည်ဝယ်ယူပြီး ရောင်းချကြသည်ဖြစ်သဖြင့် ရောင်းချသည့် အိုးပုတ်များတွင် ဈေးကို တစ်ခါတည်းတွက်ပြီး တင်ထားပြီးဖြစ်သည်။ အိုးပုတ်ခိုးသူကလည်း စီးပွားပျက်လောက်အောင်ထိ ခိုးခြင်းမဟုတ်သလို အိုးပုတ်ပြန်တောင်းသူကလည်း သူခိုးယိုးပြီး ပြန်တောင်းခြင်းမဟုတ်သည်က အိုးပုတ်ပွဲ၏ ချစ်စရာဓလေ့ တစ်ခုဖြစ်သည်။ အိုးပုတ်ခိုးသူ ကလေးများက အိုးပုတ်သည်ကို ကြည့်ပြီး ခိုးတတ်ကြသည်လည်းရှိသေးသည်။ ဈေးဆစ်၍မရသော၊ စွာသော ဈေးသည်ဆိုလျှင် လက်တည့်စမ်းပြီး အိုးပုတ်နှိုက်ယူချင်ကြသလောက် အသက်ကြီးကြီး ဈေးသည်များကိုတော့ အိုးပုတ်ခိုးရန် လက်ရှောင်တတ်ကြသည်။

## ရောင်းချမှုများ 
မြန်မာ့ရိုးရာ ဗန္ဓုလဦးထုပ်နှင့် ဓားများကို အိုးပုတ်ပွဲတော်တွင် မြင်တွေ့နိုင်သည်။ ဗန္ဓုလဓားနှင့် ဦးထုပ်များကို အိုးပုတ်ပွဲတော်တွင် ရောင်းချရန်  ဈေးသည်များသည် ၂ လကျော်၊ ၃ လလောက်ကတည်းက ကြိုတင်ပြင်ဆင်ရပြီး ဓားရိုး၊ ဓားသွား၊ ဓားအိမ်လုပ်ရန် ဝါးများရှာဖွေဝယ်ယူထားရသည်။ ဦးထုပ်ပုံလောင်းရန် သတင်းစာစက္ကူများကို ပုလင်းဝင်းရပ် စက္ကူအဟောင်းဆိုင်များမှ ဝယ်ယူထားရသည်။

မုန့်ရေပါး၊ မုန့်ဆီကြော်၊ မုန့်လင်မယား၊ မုန့်သိုင်းခြုံ၊ မုန့်ပေါင်းစသော မြန်မာမုန့်မျိုးစုံကို အိုးပုတ်ဈေးတန်းတွင် ဝယ်စားနိုင်သည်။ အိုးပုတ်ပွဲတော်တွင် ကောက်ညင်းဆန်မှုန့်၊ ငချိတ်ကောက်ညင်းမှုန့်တို့ဖြင့် စီးပိုင်နေအောင်ပြုလုပ်ထားသော မုန့်ခေါပြင်ကိုလည်း ဝယ်ယူစားသုံးနိုင်သည်။

## ဓလေ့ 
အိုးပုတ်ပွဲတော်တွင် လည်ပတ်ရင်း ဗိုက်ဆာလာပါက မိမိဆွေမျိုးရှိသည်ဖြစ်စေ၊ မရှိသည်ဖြစ်စေ အိုးပုတ်ပွဲဈေးခင်းရာ လမ်းတစ်လျှောက်ရှိ အိမ်များမှ မုန့်ဖိတ်ကျွေးလာလျှင် ဝင်စားနိုင်ခြင်းသည်။ မုန့်ဟင်းခါး၊ ကြာဇံဟင်းခါး၊ ငှက်ပျောပေါင်း၊ ဆနွင်းမကင်း၊ ကျောက်ကျော၊ ပူတင်း စသဖြင့် တစ်အိမ်နှင့်တစ်အိမ်မထပ်ရအောင် အမျိုးမျိုး ချက်ပြုတ်စီမံထားတတ်ကြပြီး လမ်းသွားလမ်းလာများကို ချိုသာရွှင်ပြုံးစွာ ဧည့်ခံကျွေးမွေးလေ့ရှိကြသည်။

## ကိုးကား
နိုင်ငံ့ဂုဏ်ရည်ဘွဲ့

**နိုင်ငံ့ဂုဏ်ရည်ဘွဲ့** သည် မြန်မာ့သမိုင်း၌ ခေတ်အဆက်ဆက်တွင် နိုင်ငံတော်အကျိုးအတွက် စစ်မှန်သော စေတနာဖြင့် ကိုယ်ကျိုးမဖက် အနစ်နာခံ၍ ထူးခြားပြောင် မြောက်စွာ ကြိုးပမ်းလုပ်ဆောင်ခဲ့သည့် ပုဂ္ဂိုလ်များ၊ နိုင်ငံတော်အကျိုးအတွက် ရှေ့ဆောင်ရှေ့ရွက် ကိုယ်ကျိုးမဖက် အနစ်နာခံ၍ ကြိုးပမ်းဆောင်ရွက်ခဲ့သည့် ပုဂ္ဂိုလ်များအနက်မှ အသက်မသေပဲ သက်ရှိထင်ရှားရှိနေကြသေးသော ပုဂ္ဂိုလ်ကြီးများအား နိုင်ငံတော်မှ ဂုဏ်ပြုချီးမြှင့်သည့် ဘွဲ့ ဖြစ်သည်။

## နိုင်ငံ့ဂုဏ်ရည်ဘွဲ့ ရရှိခဲ့သူများ 
# ဓာတုဗေဒမင်းကြီး နိုင်ချစ်သောင်း
# မဟာသရေစည်သူ ဦးခင်မောင်ဖြူ
# မဟာသရေစည်သူ ဦးဖေခင် (ပင်လုံစာချုပ်ဖြစ်မြောက်ရေးအတွက် ကြိုးပမ်းခဲ့သူ)
# သမိုင်းဝင်ပင်လုံစာချုပ်တွင် ပါဝင်ခဲ့သော ရှမ်းခေါင်းဆောင် ဦးခွန်ထီး
# မွန်အမျိုးသားခေါင်းဆောင်ကြီးနိုင်ဖိုးချို
# လဲချား စော်ဘွားကြီး စဝ်နွံ
# ဦးအောင်ဇံဝေ
# ဗိုလ်ချုပ်အောင်ဆန်း၏ အပါးတော်မြဲ ဗိုလ်ထွန်းလှ (ခေါ်) တက္ကသိုလ် နေဝင်း
# ရဲဘော်သုံးကျိပ်ဝင်ဗိုလ်ရန်နိုင်
# ဗိုလ်ခင်မောင်ကလေး
# စာရေးဆရာမြတ်ထန် (ခေါ်) ဗိုလ်မှူးကြီး(ဟောင်း) တင်မောင်
# ခင်မောင်ညို (မန်း)
# ရာမည ကိုကိုနိုင်
# မှူးသမိန်
# ဆရာချယ်
# သခင်ဘသောင်း
# သခင်ဝတင်
# ဂျီစီဘီ​အေ ဦးစု
# မန်းဝင်းမောင် (နိုင်ငံတော်သမ္မတ)
# စန်းယု (နိုင်ငံတော်သမ္မတ)
# ဦးစိန်ဝင်း (နိုင်ငံတော်ဝန်ကြီးချုပ်နှင့် လွတ်လပ်ရေးမော်ကွန်းဝင်(ပထမဆင့်))
# နိုင်ငံတော် ဒုတိယဝန်ကြီးချုပ် ဦး​လွင် (နောင် နိုင်ငံတော်သမ္မတ ဦးထင်ကျော် ၏ယောက္ခမ)
# ခင်မောင်ဝင်း (ဒဿနဗေဒ)
# မန်းဘဆိုင်
# ပန်းကန်စက် ဦးသော်
# ဟော်ဝါ ဒူဝါ ခွမ်ဖုံ

## အခြားကြည့်ရန် 
* ဝဏ္ဏကျော်ထင်ဘွဲ့
* အောင်ဆန်းသူရိယဘွဲ့
* သီရိပျံချီဘွဲ့

## ကိုးကား
စကြဝဠာ ဘာသာစကား

**စကြဝဠာ ဘာသာစကား** ဟူသည် ကမ္ဘာ့ပေါ်ရှိ စကားပြောဆိုတတ်သည့်အရာတိုင်းက ပြောဆိုနားလည်နိုင်သည့် ဘာသာစကားဟူ၍ အနုမာနယူဆချက်အပေါ်အခြေခံသော ဘာသာစကားဖြစ်သည်။ အချို့စကားစပ်များတွင် သက်ရှိသတ္တဝါအားလုံး၊ ဖြစ်တည်မှုအားလုံးနှင့် ၎င်းကဲ့သို့အရာများအကြား ဘုံဆက်သွယ်ရေးအဖြစ်ညွှန်းဆိုကြသည်။ မူရင်းဘာသာစကားမတူညီကြသည့် အုပ်စုများအကြား အပြည်ပြည်ဆိုင်ရာ အရန်ဘာသာစကားတစ်ခုဖြင့် ဆက်သွယ်ကြမည်ဟူသော စိတ်ကူးမှ လာဟန်ရှိသည်။ အခြားသော စိတ်ကူးများအရ ဤဘာသာစကားသည် စကားပြောတတ်သောအရာအားလုံးတို့၏ မူလပင်မဘာသာစကား(ဝါ) တစ်ခုတည်းရှိခဲ့သော ဘာသာစကားဖြစ်သည်။ ဘာသာရေးဆိုင်ရာနှင့် ဒဏ္ဍာရီဆိုင်ရာ ရိုးရာအယူများတွင် တစ်ချိန်က လူသားအားလုံး နားလည်ပြောဆိုသည့်၊ လူသားတို့နှင့် သဘာဝလွန်အရာများ( ဥပမာ-နတ်၊ တစ္ဆေစသည်) များအကြား နားလည်ပြောဆိုသည့်နားလည်ပြောဆိုသည့် ဘုံဘာသာစကားတစ်ခုရှိခဲ့သည်ဟု ယုံကြည်ကြသည်။

အချို့သောရိုးရာဓလေ့များတွင်မူ ဤဘုံဘာသာစကားကိစ္စကို သိပ်စိတ်ဝင်စားမှုမရှိသည်ကို တွေ့ရသည်။ ဥပမာ အစ္စလာမ်တွင် အာရဗီဘာသာစကားသည် ကိုရ်အာန်ကျမ်းကိုရေးသားခဲ့သည့် ဘာသာစကားဖြစ်သည့်အတွက် မူစလင်တို့၏ စကြဝဠာ ဘာသာစကားသည် အာရဗီဖြစ်၏။ အလားတူပင် အိန္ဒိယ၊ နှင့် နီပေါမှ သက္ကတဘာသာစကားနှင့် သီရိလင်္ကာနှင့် အရှေ့တောင် အာရှမှ ထေရဝါဒနိုင်နိုင်ငံများဖြစ်သော မြန်မာ၊ ထိုင်း၊ ကမ္ဘောဒီးယားတို့မှ ပါဠိဘာသာစကားတို့သည် ထိုနိုင်ငံအသီးသီးမှ လူတို့၏ မိခင်ဘာသာစကားမဟုတ်ငြားသော်လည်း ၎င်းတို့၏ စာပေသုံးဘာသာစကားဖြစ်နေသည်။

ရှေးအခါက လက်တင်ဘာသာ ဟဲလင်ဂရိတ်အမျိုးသားတို့၏ ကွိုင်နေ နှင့် ဖိုနီးရှန်းဘာသာစကားမှာ ကာလအတော်ကြာကပင် ကမ္ဘာသုံးဘာသာစကား ဖြစ်ခဲ့လေသည်။ ဟီဘရူးနှင့် ဆက်စပ်သော ဆီမစ်တစ် ဘာသာဖြစ်သည့် ဖိုးနီးရှန်ဘာသာစကားကို ကာသေ့နိုင်ငံထူထောင်ခဲ့သော တိုင်ယာပြည်သားများ ပြောဆိုခဲ့၍ ခရစ်မပေါ်မီ ၃၂၃၃ နှစ်အထိ မြေထဲပင်လယ်ဒေသသုံး ဘာသာစကား ဖြစ်ခဲ့သည်။ ထို့နောက် ကွိုင်နေဘာသာစကားကို သုံးပြီး ရောမခေတ်တွင် လက်တင်ဘာသာကို ပြောဆိုခဲ့ကြပြန်သည်။ ထို့နောက်တွင် ဘာသာရေး စစ်ချီသော ကရုဆိတ်များ၏ ဘာသာစကားဖြစ်သော ပြင်သစ်စကားသည် အသုံးများ၍ ပြန့်နှံ့ခဲ့လေသည်။ ထို့နောက် အင်္ဂလိပ်ဘာသာစကားမှာ ကမ္ဘာသုံးဘာသာစကား သဖွယ် တစ်ကမ္ဘာလုံး ကျယ်ပြန့်လာခဲ့လေသည်။

## ဒဏ္ဍာရီလာနှင့် ဘာသာရေးကျမ်းဂန်များမှ စကြဝဠာ ဘာသာစကားများ
အထူးထူးအထွေထွေသော ဘာသာရေးကျမ်းဂန်များ၊ ဒဏ္ဍာရီများ၊ ရိုးရာပုံပြင်များတွင် ဘုံဘာသာစကားတစ်ခုသာပြောကြားသော လူသားအဖြစ်သရုပ်ဖော်မှုများရှိခဲ့သည်။ ဂျူဒီယို ခရစ်ယာန် ယုံကြည်မှုတွင် မူလတစ်ခုတည်းသော ဘာသာစကားမှ ဘာသာစကားများကွဲပြားသွားရခြင်းအကြောင်းကို သမ္မာကျမ်းလာ ဘာဘယ် တာဝါဇာတ်လမ်းတွင် သရုပ်ဖော်ထားသည်။ အလားတူပင် ဟိန္ဒူ၊ ခေါမစသောဒဏ္ဍာရီများတွင်လည်းတွေ့နိုင်သည်။

## ခေတ်သစ်သမိုင်းအရ
၁၉ ရာစုအကုန်တွင် ပြောစကားအဖြစ် ဦးတည် တည်ဆောက်ခဲ့သော ဘာသာစကားများ အနမတဂ္ဂဖြစ်နေပြီဖြစ်သည်။ မည်သည့်နိုင်ငံ၊ မည်သည့် လူမျိုးနှင့်မှ မသက်ဆိုင်သော အသစ်ထွင်ဘာသာစကားသစ်များလည်း ရှိနေပြီဖြစ်သည်။ ထိုတီထွင်မှုများကို လက်သင့်ခံရန် ကမ္ဘာက အဆင်သင့်နေပြီဖြစ်သော်လည်း ကမ္ဘာစစ်များဖြစ်ပွားခြင်း၊ စစ်အေးတိုက်ပွဲဖြစ်ပွားခြင်းနှင့်အတူ ထိုတီထွင်မှုများ ဆုံးစမြုပ်သွားခဲ့သည်။
တည်ဆောက်ဘာသာစကားသစ်လှုပ်ရှားမှုက ဘုံဘာသာစကားအဖြစ် အချို့ ဘာသာစကားအသစ်များကို တီထွင်နိုင်ခဲ့သည်။

## အကိုးအကား
## ပြင်ပလင့်ခ်များ
* အင်္ဂလိပ် ဝီကီရင်းမြစ်

ကဏ္ဍ:ဘာသာစကား
Suicide Squad (ရုပ်ရှင်)

***Suicide Squad*** သည် အမေရိကန် လူစွမ်းကောင်း ဇာတ်လမ်းဖြစ်ပြီး DC ကာတွန်းများမှ လူဆိုးအဖွဲ့ဖြစ်တဲ့ Suicide Squad ကို အခြေခံထားပါတယ်။ David Ayer က ရိုက်ထားပြီး Will Smith, Jaredd Leto Margot Robbie, Joel Kinnaman, Viola Davis, Jai Courtney, Jay Hernandez, Adewal Akinnuyo-Agbaje, Ike Barinholtz, Scott Eastwood နှင့် Cara Delevinge တို့က ပါဝင်သရုပ်ဆောင်ထားသည်။ ဇာတ်လမ်းမှာ အစိုးရလျှို့ဝှက်အဖွဲ့အစည်းမှ ခေါင်းဆောင် Amanda Waller မှ ကမ္ဘာကြီးအားကယ်တင်ရင် လူဆိုးကြီးများကို စုပေါင်းဖွဲ့စည်းလိုက်ခြင်းဖြစ်သည်။
ဖေဖော်ဝါရီ ၂၀၀၉ တွင် ဇာတ်ကားကို Warner Bros. ရုပ်ရှင်ထုတ်လုပ်ရေးမှ စတင်ထုတ်လုပ်ခဲ့သည်။ Ayer မှ ဇာတ်ညွှန်း ဇာတ်လမ်းတာဝန်ယူရန် စက်တင်ဘာ ၂၀၁၄ တွင်လက်မှတ်ထိုးပြီး သရုပ်ဆောင်များကို ရွေးချယ်ခဲ့သည်။ Toronto, Ontario, Canada တို့မှ ရိုက်ကူးခဲ့ပြီး Chicago နဲ့ lllinois တို့မှာ ကျန်တာတွေ ဆက်လက်ရိုက်ကူးခဲ့ပါတယ်။ Suicide Squad ကို နယူးယောက်မြို့တွင် ဩဂုတ်လ ၁ ရက်နေ့တွင် 2D, 3D နှင့် IMAX 3D တို့ဖြင့်  ရုံတင်ခဲ့သည်။ မြန်မာနိုင်ငံတွင် ဩဂုတ်လ ၁၉ ရက်နေ့မှစ၍ Junction Cinema များတွင် ပြသသည်။

## သရုပ်ဆောင်များ
Will Smith မှ Deadshot အဖြစ်
မျက်နှာဖုံးစွပ် ကျွမ်းကျင် ကြေးစားလူသတ်သမားဖြစ်သည်။ သမီးလေးတစ်ယောက်ရှိပြီး သူ့သမီးလေးအတွက် အကောင်းဆုံးတွေ လုပ်ပေးချင်သူပါ။ အပစ်အခတ် ကျွမ်းကျင်လွန်းပြီး ဘယ်တော့မှ ပစ်မှတ်မလွဲသူဖြစ်သည်။

Jared Leto မှ The Joker အဖြစ်
စိတ်မနှံ့သော လူဆိုးတစ်ယောက်ဖြစ်သည်။ ဒီကားထဲတွင် Joker ကို ပုံစံ အသစ်နှင့် တွေ့မြင်ရမည်ဖြစ်သည်။ 

Margot Robbie မှ Harley Quinn
ရူးနှမ်းနှမ်း လူဆိုးမလေးတစ်ယောက်ဖြစ်ပြီး အရင်ကတော့ စိတ်ပညာဆရာဝန်တစ်ယောက်ပါ။ Joker ရဲ့ ချစ်သူဖြစ်ပြီးတော့ သူ့ရဲ့ ဇာတ်ရုပ်မှ ပေါ့ပေါ့နေ ပျော်ပျော်စား ရူးကြောင်ကြောင် နဲ့ ကြောက်ဖို့ကောင်းတဲ့ ပုံစံမျိုးဖြစ်သည်။ 

Joel Kinnaman မှ Colonel Rick Flag အဖြစ်
စစ်ဘက်မှ ဗိုလ်တစ်ယောက်ဖြစ်ပြီး Suicide Squad ကို တိုက်ပွဲများတွင် ခေါင်းဆောင်သူဖြစ်သည်။  Amanda Waller ၏ လက်ရုံးဖြစ်သော်လဲ Waller ၏အမိန့်တိုင်းကို မနာခံတတ်သော သူတစ်ယောက်ဖြစ်သည်။

Jai Courtney မှ George "Digger" Harkness / Captain Boomerang အဖြစ် ပစ်လိုက်လျှင် မိမိထံပြန်လာတတ်တဲ့ ဒလတ် ကို ပိုင်နိုင်စွာ အသုံးပြုနိုင်သော သူခိုးကြီးဖြစ်သည်။ 

Jay Hernandez မှ Chato Santana / El Diabl အဖြစ်
LA မှ လူဆိုးကြီးတစ်ယောက်ဖြစ်သည်။ ထူးခြားစွမ်းအင်အနေဖြင့် မီးတောက်များ ထုတ်နိုင် ပစ်နိုင်သူဖြစ်သည်။ စိတ်ဒေါသထွက်လာလျှင် မီးတောက်များထွက်လာပြီး တ်ဝန်းကျင်ကို 
လောင်ကျွမ်းစေသည်။ သူ၏ဒေါသ မီးတောက်များဖြင့်ပင် သိပ်ချစ်သော မိသားစုကို ဆုံးရှုံးခဲ့ရသူလဲဖြစ်သည်။

Adewale Akinnuoye-Agbaje မှ Waylon Jones / Killer Croc
အရေပြားရောဂါမှတစ်ဆင့် တွားသွားသတ္တဝါတစ်ကောင်ဖြစ်သွားတဲ့ လူဆိုးတစ်ယောက်ဖြစ်သည်။ တွားသွားသတ္တဝါများကဲ့သို့ စွမ်းဆောင်နိုင်ပြီး ရေအောက်တွင်နေထိုင်ရခြင်းကိုနှစ်သက်သည်။ 

Cara Delevingne မှ Dr. June Moone / Enchantress အဖြစ်
Dr. June Moone မှာ ရှေးဟောင်းသုတေသန ပညာရှင်ဖြစ်ပြီး Colonel Rick Flag ရဲ့ချစ်သူလဲ ဖြစ်သည်။ သူမရဲ့လေ့လာမှူများမှတဆင့် ရှေးဟောင်းမိစ္ဆာအဖွဲ့အစည်းမှ Enchantress(မှော်မိစ္ဆာမ)မှ ဝင်ပူးခြင်းခံလိုက်သူဖြစ်သည်။

Karen Fukuhara မှ Tatsu Yamashiro / Katana အဖြစ်
Tatsu Yamashiro ဟာ ကိုယ်ခံပညာကို ကောင်းစွာကျွမ်းကျင်ပြီး ဂျပန်ဓားသမားတစ်ယောက်ဖြစ်သည်။ Suicide Squad သည်လူဆိုးများနှင့် ဖွဲစည်းထားသော်လည်း သူမမှ Waller ၏လက်ရုံးတစ်ယောက်ဖြစ်ပြီး Colonel Rick Flag ရဲ့ကိုယ်ရံတော်အဖြစ်လိုက်ပါဆောင်ရွက်ပါသည်။

## ကိုးကား
စိန်လွင် (အဆိုတော်)

အဆိုတော် **စိန်လွင်**သည်  စတီရီယိုတေးလောကတွင် ထူးခြားသော ဘယ်အသံပိုင်ရှင် အဆိုတော် တစ်ယောက်ဖြစ်သည်။ စိန်လွင်သည် မြန်မာ့လေကြောင်းလိုင်းမှ လေယာဉ်မောင်အဖြစ် တာဝန်ထမ်းဆောင်ခဲ့သည်။ စိန်လွင်၏ မိဘများမှာ ဦးဘဖြူ နှင့် ခေါ်ခင်မမတို့ ဖြစ်ပြီး သားအကြီးဆုံးဖြစ်သည်။ ငယ်နာမည်မှာ ကိုဘိုဘို ဖြစ်ပြီး နာမည်ကျော်စတီရီယိုအဆိုတော်များ ဖြစ်ကြသည့်"ပလေးဘွိုင်း သန်းနိုင်"နှင့်"မြသီတာ"တို့၏

အစ်ကိုအရင်းဖြစ်သည်။အဆိုတော်"ဦးအံ့ကြီး"၏တူအရင်းလည်းဖြစ်သည်။အဆိုတော် စိန်လွင်သည် ၁၉၈၂−ခုနှစ်၊ ဩဂုတ်လ၊(၁၂)ရက်နေ့တွင် တိုင်းပြည်တာဝန် ထမ်းဆောင်ရင်း လေယာဉ်ပျက်ကျပြီး သေဆုံးခဲ့သည်။ ကွယ်လွန်ချိန်တွင် ဇနီးသည် မလဲ့လဲ့မြင့်နှင့် သား ပြည့်ဖြိုးမောင်တို့ ကျန်ရစ်ခဲ့သည်။
## ကိုးကား
ဂူပြောက်ငယ် (ဝက်ကြီးအင်း)

**ဂူပြောက်ငယ် (ဝက်ကြီးအင်း)** ဘုရားသည် မြန်မာနိုင်ငံ၊ မန္တလေးတိုင်းဒေသကြီး၊ ပုဂံတွင် တည်ရှိပြီး စေတီပုထိုးအမှတ်မှာ ၂၈၅/၁၉၃−က ဖြစ်သည်။ ဂူပြောက်ကြီးဘုရား၏ အနောက်တောင်ဘက်ရှိ ဝက်ကြီးအင်းနံဘေးတွင် ရှိသည်။ ကျန်စစ်သားမင်းကြီးလက်ထက်တွင် ဘုရားဆောင် အပြင်ပတ်လမ်း ဆင်းတုတော်များ ထားရာ နံရံမုခ်ပေါက်များ ရှေးမွန်ကမ္ဗည်းစာနှင့် နံရံဆေးရေး ပန်းချီကား လက်ရာများကို လေ့လာနိုင်သည်။

ကွမ်းတောင်ပေါက် လိုဏ်နှစ်ဆင့် ဂူဘုရားဖြစ်ပြီး (၁၉) ဇူလိုင် (၁၂၃၅)တွင် ကျစွာမင်းမိထွေးတည်ခဲ့သည်။ ဂူပြောက်ငယ် အတွင်းရှိ နံရံဆေးရေးပန်းချီများမှာ ပျက်စီးယိုယွင်းလျက်ရှိသည်။ အဝင်ခန်းမ၏ နံရံများတွင် ငါးရာ့ငါးဆယ် ဇာတ်ကွက်နံရံဆေးရေး ပန်းချီများ ရှိပြီး ရှေးဟောင်းမွန်ဘာသာဖြင့် ကမ္ဗည်းမင်စာ ရေးထိုးထားသည်။

ဂူပြောက်ငယ်၏ ကွမ်းတောင်တွင် မုခ်ကပ်အဝိုင်းပါရှိသည့် လေးထောင့်တုံးကို အမြှောက်ပုံဖော်ပြီး အ​ပေါ်သို့ တဖြည်းဖြည်း သေးသွယ်ရှူးတက် လှပအောင် ပြုလုပ်ထားသည်။ အချို့မုခ်ကပ်အဝိုင်းအတွင်း ဗုဒ္ဓရုပ်ပွား ကျောက်ဆင်းတုများ ရှိသည်။ ဂူပြောက်ငယ်၏ အပြင်ဘက်တွင် အင်္ဂတေ ပန်းတော့ လက်ရာများ ရှိပြီး အဝင်မုခ်ရှိ အင်္ဂတေပန်း ပြတင်းပေါက် တံကဲများ၊ နံရံကပ်တိုင်များမှ အင်္ဂတေပန်း အလှများ၊ ဘီလူးပန်းဆွဲများကို လေ့လာနိုင်သည်။

## ဆက်စပ်ဖတ်ရှုရန် 
*ဂူပြောက်ငယ် (မြင်းကပါ)

## ကိုးကား
ရှင်အာနန္ဒာအုတ်ကျောင်း

**ရှင်အာနန္ဒာအုတ်ကျောင်း**သည် မြန်မာနိုင်ငံ မန္တလေးတိုင်းဒေသကြီး၊ ပုဂံရှိ ဘုန်းကြီးကျောင်းဖြစ်၍ (၄)ရက်၊ ဇန်နဝါရီလ (၁၇၇၆)တွင် ပုဂံမော်ကွန်းထိန်း ဥတ္တနရာဇာက စတင်ဆောက်လုပ်ခဲ့ရာ (၂၁) ဇွန် (၁၇၈၅)တွင် ပြီးစီးခဲ့သည်။ ကျောင်းတည်ဆောက်ရာတွင် ပစ္စည်းဖိုး (၂၁၅၀)ကျပ်နှင့် လက်ခ (၁၈၀၀)ကျပ် စုစုပေါင်း (၃၉၅၀)ကျပ် ကုန်ကျခဲ့သည်။ ကျောင်းဆောက်ပြီးသောအခါ  ဥတ္တနရာဇာသည် ကျောင်းထိုင်ဆရာတော်အဖြစ် ရေမြိန်ဇာတိ၊ သင်္ဃန်းရုံ အနွယ်ရှင် သုဓမ္မာလင်္ကာရကို တင်လှူခဲ့သည်။

ဘုန်းကြီးကျောင်းသည် အာနန္ဒာဘုရားအနီး၌ တည်ရှိသည့်အတွက် အာနန္ဒာအုတ်ကျောင်းဟု ခေါ်ဝေါ်ခဲ့ကြသည်။ ရှင်အာနန္ဒာအုတ်ကျောင်းသည် ပုဂံဒေသရှိ ကုန်းဘောင်ခေတ် လက်ရာ တစ်ခုဖြစ်ပြီး အုတ်ကျောင်းအတွင်း ခရစ်(၁၈)ရာစု ကုန်းဘောင်ခေတ် နံရံဆေးရေး ပန်းချီများကို လေ့လာနိုင်သည်။

## ကိုးကား
နန်းဘုရားကျောင်း

*စေတီပုထိုးအမှတ် = ၁၂၃၉/၅၇၄
**နန်းဘုရား**သည် မြန်မာနိုင်ငံ၊ မန္တလေးတိုင်းဒေသကြီး၊ပုဂံရှိ ဘုရားတစ်ဆူ ဖြစ်သည်။ ကွမ်းတောင်ပေါက် လိုဏ်တဆင့် ဂူဘုရားဖြစ်ပြီး (၁၂)ရာစုတွင် နရပတိစည်သူမင်း၏ သားမက်၊ မနူဟာမင်း၏ မြစ် နာဂသမန်း အမတ်က တည်ခဲ့သည်။ နာဂသမန်းသည် ၎င်း၏ဘေးတော်ဖြစ်သော မနူဟာမင်း နေထိုင်ခဲ့ရာနေရာ၌ အထိမ်းအမှတ်အဖြစ် နန်းဘုရား တည်ခဲ့ခြင်း ဖြစ်သည်။

နန်းဘုရားတွင် ကျောက်ဆစ် ပန်းတမော့လက်ရာများကို လေ့လာနိုင်သည်။ နန်းဘုရားအတွင်း အုတ်ရိုးနံရံပေါ်တွင် ကျောက်ဖြင့် တန်ဆာဆင်ထားသည်။ နန်းဘုရား၏ ဂူမကြီးကို အတွင်း ကွန်းစင်တိုင် လေးတိုင်က ထောက်ထားပြီး ကျောက်တိုင်ကြီးလေးတိုင်၏ မျက်နှာတွင် ဦးခေါင်းသုံးလုံးပါ ကျောက်ဗြဟ္မာရုပ် နှစ်ရုပ် (ဗြဟ္မာကြီးသည် ကြာဖက်များပေါ် ထိုင်၍ လက်နှစ်ဖက်က အောက်ခံကြာရိုးများမှ တစ်ဆင့် ဖူးပွင့်လာသည့် ကြာပွင့် ကြာချပ်များကို မထားဟန်) ဘီလူးပန်းဆွဲပုံများနှင့် ထောင့်ချိုးဘီလူး ပန်းကိုက်ရုပ်များ ရှိသည်။ ထိုရုပ်ပုံများကို ကျောက်သားတစ်တုံးစီ၌ ရုပ်ပုံအပိုင်းအစများ ထွင်းထုထားပြီး ကော်ရည်တစ်မျိုးဖြင့် ကပ်ကာ ဖောင်းကြွအောင် ပုံဖော်ထားသည်။ 

နန်းဘုရား အပြင်ဘက် မျက်နှာစာအားလုံး ကျောက်ချပ်တို့ဖြင့် စီ၍ ဆောက်လုပ်ထားပြီး အပြင်နံရံ အခြေပတ်လည်တွင် ကလသာအိုး (ကြာသွတ်အိုး) ပုံခံထားပြီး အထက်တွင် ကြာပန်းကြာနွယ်များအကြား မွန်အထိမ်းအမှတ် ဟင်္သာရုပ်များကို ပတ်လည်တွင် ထွင်းထုတန်ဆာ ဆင်ထားသည်။ နန်းဘုရား၏ ဇာပြတင်းပေါက်များကို ကျောက်အုတ်များဖြင့် စီထားပြီး ပြတင်းပေါက်ပတ်လည်တွင် ကျောက်ဆစ်ပန်းကြွများ ထွင်းထုထားသည်။ ပြတင်းပေါက်များ၏ အထက်တံကဲ တစ်ဖက်တစ်ချက် စိုင်ဘောင်တွင်မကာရ်းပုံ၊ အလယ်ရှိ ငှက်ပျောဖူးတွင် ကျက်သရေနတ်သမီး (ကျောက်ဂြီ) (Kyauk-Sri) ပုံရှိသည်။ တံကဲအလယ်တွင် ပန်းပြောက်များပါသော ပုဝါစည်းထားသည့် ကလသာအိုးပုံများကို ထွင်းထုထားသည်။ 

နန်းဘုရား၌ အတွင်းဆောင်နှင့် ရှေ့ဆောင် ပါဝင်သည်။ အပေါ်ဆင့်သို့တက်ရန် လှေကားအိမ်မပါ။ အတွင်းဆောင်တွင် မူလက အလယ်တွင် ဆင်းတုရှိသည်။ ဆင်းတုကို ရံ၍ လေးထောင့်တိုင်ကြီး လေးခု အပေါ်မျက်နှာကြက်ကို ထောက်ထားသည်။ တိုင်များတွင် ဗြဟ္မာပုံနှင့် ပန်းပုံစံများကို ဆစ်ထုထားသည်။ အဆောက်အအုံ အပြင်ဘက်တွင် ကျောက်များ အပြည့်စီ၍ ဘီလူးပန်းဆွဲ၊ ထောင့်ပန်း၊ တိုင်ဖုံး၊ ကျောက်ဆစ်ပန်းများ ရှိသည်။ အတွင်းဆောင်မှ ကျောက်ပြတင်းပေါက်များ၏ အပြင်နံရံ၌ လှပသော ကျောက်ဆစ်လက်ရာများ ပြုလုပ်ထားသည်။ အထွတ်သီခရမှာလည်း ကျောက်ဆစ်များ မွမ်းမံထားသော ကွမ်းထောင်ပုံ ဖြစ်သည်။ ပုဂံဒေသတွင် ဤအမျိုးအစား ဤအဆောက်အအုံ တစ်ခုသာရှိသည်။  
## ကိုးကား
လောကထိပ်ပန်ဘုရား

**လောကထိပ်ပန်ဘုရား**သည် မြန်မာနိုင်ငံ၊ မန္တလေးတိုင်းဒေသကြီး၊ ပုဂံတွင် တည်ရှိသည်။ ကွမ်းတောင်ပေါက် လိုဏ်တစ်ဆင့်ဂူဘုရား ဖြစ်ပြီး ခရစ်(၁၂)ရာစု အလောင်းစည်သူမင်းလက်ထက်တွင် တည်ဆောက်ခဲ့သော ဘုရားဖြစ်သည်။ စေတီပုထိုးအမှတ်မှာ ၁၅၈၀/၈၉၂ ဖြစ်သည်။ လောကထိပ်ပန်ဂူဘုရားတွင် နံရံဆေးရေး ပန်းချီများရှိသည်။ အာရုံခံခန်းမ ပေါင်းကူးမျက်နှာကြက်တွင် ဗုဒ္ဓခြေတော်ရာပုံ၊ စက်ဝိုင်းအတွင်းမှ ပန်းကွက်အလှများ၊ အာရုံခံခန်းမနံရံတွင် သစ်ရွက်ပုံပန်းတန်းများ၊ မြတ်စွာဘုရား ဘုရားမဖြစ်မီ နောက်ဆုံးဆယ်ဘဝ (ဇာတ်ကြီးဆယ်ဘွဲ့) ပန်းချီတို့ကို ကမ္ပည်းမင်စာနှင့်တကွ တွေ့ရသည်။ အလယ်ဗဟို ဂန္ဓကုဋီတိုက်၏ မျက်နှာကြက်တွင် လေးထောင့်ကွက် ဘောင်အနားကွတ် ပန်းတန်း၊ ခြောက်ထောင့်ပုံ ပန်းကွက်များနှင့် နံရံတွင် ဗုဒ္ဓဝင် ရှစ်ခန်း၊ နှစ်ကျိပ်ရှစ်ဆူ ဘုရားပုံနှင့် ဘွဲ့အမည်များ၊ ဂန္ဓကုဋီတိုက် ဗုဒ္ဓရုပ်ပွားဆင်းတု၏ ဘေးနံရံတွင် ငါးရာ့ငါးဆယ် ဇာတ်ကွက် ပန်းချီများ ရေးဆွဲထားသည်။

ဂူဘုရားအတွင်းရှိ နံရံဆေးရေး ပန်းချီများတွင် မင်းနှင့် သာမန်လူတို့ ဝတ်စားဆင်ယဉ်မှုကို ကိုယ်ဟန်အနေအထားဖြင့် ကွဲပြားအောင် ရေးဆွဲထားသည်။ အမျိုးသားနှင့် အမျိုးသမီး ပုံတို့ကိုလည်း မုတ်ဆိတ်မွှေး၊ ပါးသိုင်းမွှေး၊ ဆံထုံးတို့ကိုကြည့်ကာ လွယ်ကူစွာ ခွဲခြားနိုင်အောင် ရေးဆွဲထားသည်။ အမျိုးသမီးတို့၏ ခန္ဓာကိုယ် အလှအပများကို ပေါ်လွင်အောင် ရေးဆွဲထားသည်ကို လေ့လာနိုင်သည်။ နံရံဆေးရေး ပန်းချီပါ အကြောင်းအရာများကို ရှေးမွန်ဘာသာနှင့် မြန်မာဘာသာ ကမ္ပည်းစာတို့ဖြင့် ရေးထိုးထားသည်ကို တွေ့ရပေသည်။

## ကိုးကား
စိုးမင်းကြီးစေတီ

**စိုးမင်းကြီးစေတီ**သည် မြန်မာနိုင်ငံ၊ မန္တလေးတိုင်းဒေသကြီး၊ ပုဂံတွင်ရှိပြီး အေဒီ(၁၁၇၅) ခုတွင် စိုးမင်းကြီး တည်ခဲ့သည်။ စိုးမင်းကြီးစေတီ တည်ရာတွင် အောက်ခြေတွင် ပစ္စယာအဆင့်ဆင့်ခံ၍ အပေါ်၌ စေတီတည်ထားခြင်း ဖြစ်သည်။ စိုးမင်းကြီးစေတီ၏ ပစ္စယာအဆင့်များတွင် မူလက အလွန်လှပသည့် စဉ့်ကွင်းများ အပြည့်ရှိခဲ့သော်လည်း ယခုအခါ အနည်းငယ်မျှသာ ကျန်ရှိတော့သည်။ စေတီပုထိုးအမှတ်မှာ ၁၁၄၅/၄၉၁ ဖြစ်သည်။

ပစ္စယာအဆင့်ဆင့် အောက်ကခံပြီး အပေါ်က စေတီကြီးပေါက်ထားသော စိုးမင်းကြီးဘုရားကဲ့သို့ အမျိုးအစားမျိုးမှာ ပုဂံဒေသတွင် ဤတစ်ဆူတည်းသာ ရှိသည်။ ပစ္စယာအဆင့် ဘောင်တန်းများ၌ ပန်းနွယ်အခွေများအကြား နတ်လူ စသောပုံများ၊ ကုန်းသတ္တဝါ ရေသတ္တဝါတို့၏ ပုံများညှပ်၍ အလွန်လှပစွာပြုလုပ်ထားသော စဉ့်သုတ်ပုံချပ်ရှည်များဖြင့် တစ်လျှောက်လုံး ပတ်လည်အဆင့်ဆင့် စီကပ်ထားသည်မှာ ထူးခြားလှသောအမျိုးအစား ဖြစ်သည်။

## ကိုးကား
စဉ့်ကွင်း

**စဉ့်ကွင်း**ဆိုသည်မှာ စဉ့်ရည်သုတ်ထားသော ရုပ်ကြွအုတ်ချပ်များကို ခေါ်ဆိုသည်။ စဉ့်ကွင်းပေါ်တွင် ရေးထိုးထားသော စာများကို စဉ့်ကွင်းစာ ဟုခေါ်သည်။ ပုဂံခေတ်၌ ကုသိုလ်ရှင် အချို့သည် မိမိတို့ကောင်းမှု စေတီပုထိုးများကို ဇာတ်နိပါတ် သရုပ်ဖော်ရုပ်လုံးရုပ်ကြွ အုတ်ချပ်များ (စဉ့်ကွင်းများ)ဖြင့် ပတ်ပတ်လည် စီခြယ်ပူဇော်ခဲ့ကြသည်။
သိမ်ကြီးဈေး

**သိမ်ကြီးဈေး** သည် မြန်မာနိုင်ငံ၊ ရန်ကုန်တိုင်းဒေသကြီး၊ ရန်ကုန်မြို့ ရှိ ဈေးတစ်ခု ဖြစ်သည်။

## သမိုင်းကြောင်း
### မြေနေရာအစ
ကိုလိုနီခေတ်၊ ရန်ကုန်မြို့ ကို သိမ်းယူပြီးစအချိန်တွင် ဗြိတိသျှအစိုးရသည် ဘာသာရေးအဆောက်အအုံများ၊ ဈေးများ နေရာချထားရေးအတွက် စီမံဆောင်ရွက်ရာတွင် ၎င်းနေရာများအတွက် မြေဂရန်များ အခမဲ့ ထုတ်ပေးခဲ့ရာ ယနေ့ သိမ်ကြီးဈေးဟုခေါ်တွင်ကြသော ဈေးမြေနေရာအနီးတွင် ဗုဒ္ဓဘာသာဝင်များအတွက် သိမ်ဆောက်လုပ်ရန် မြေဂရန်တစ်ခုထုတ်ပေးခဲ့သည်။ 

### စူရတီဘားရားဘဇားမှ သိမ်ကြီးဈေးသို့
မော်လမြိုင်တွင် မြို့မဈေးကြီးကို တည်ထောင်ထားသော စူရတီ ဈေးကုမ္ပဏီ (Surati Burra Bazaar Company) က ၁၈၅၄ ခုတွင် အဖျက်ခံရသော ကျိုက်မြတ်သံချို စေတီ (ကျိုက်မဲ သံကရော စေတီ) ၏ ဘုရားဈေးတန်းနှင့် ပတ်ဝန်းကျင် မြေနေရာတွင် စူရတီဘားရားဘဇား (Surati Burra Bazaar) ကို အုတ်အဆောက်အုံအဖြစ် တည်ဆောက်သည်။

လွတ်လပ်ရေးရပြီးနောက် ပြည်ထောင်စုအစိုးရက ၁၉၅၁ ခု၊ ဩဂုတ်လ ၁ ရက်နေ့တွင် သိမ်ကြီးဈေးအဆောက်အအုံများကို မူလကုမ္ပဏီထံမှ သိမ်ကြီးဈေးအုပ်ချုပ်ကြီးကြပ်ရေးအဖွဲ့၏ လက်အောက်သို့ လွဲပြောင်းအုပ်ချုပ်စေခဲ့သည်။

### မူလဈေးရုံများ
စူရတီဘားရားဘဇား( မြန်မာတို့အခေါ် သိမ်ကြီးဈေး) တွင် မူလဈေးရုံများအဖြစ် အေရုံ၊ ဘီရုံ၊ စီရုံ၊ ဒီရုံနှင့် အီးရုံဟူ၍ ငါးရုံရှိသည်။ မြေကွက်ပေါင်း ၁၂၂ကွက် ပါဝင်သည်။

#### သိမ်ကြီးဈေး အေရုံ
အေရုံ ဈေးအဆောက်အအုံကို ၁၉၀၅ခုနှစ်တွင် စတင် ဆောက်လုပ်သည်။ 

#### သိမ်ကြီးဈေး ဘီရုံ
ဘီရုံကို ၁၉၃၈ ခုနှစ်တွင် စတင်ဆောက်လုပ်သည်။

#### သိမ်ကြီးဈေး စီရုံ
စီရုံ ဈေးအဆောက်အအုံကို ၁၉၂၈ခုနှစ်တွင် စတင် ဆောက်လုပ်သည်။

#### သိမ်ကြီးဈေး ဒီရုံ
ဒီရုံ ဈေးအဆောက်အအုံကို ၁၉၀၆ခုနှစ်တွင် စတင် ဆောက်လုပ်သည်။

## အကိုးအကားများ
ကဏ္ဍ:ရန်ကုန်မြို့ရှိ အဆောက်အအုံများ
ဂူပြောက်ငယ် (မြင်းကပါ)

*စေတီပုထိုးအမှတ် = ၁၃၉၁/၇၁၀
**ဂူပြောက်ငယ် (မြင်းကပါ)** သည် မြန်မာနိုင်ငံ၊ မန္တလေးတိုင်းဒေသကြီး၊ ပုဂံတွင် တည်ရှိသည့် စေတီဖြစ်သည်။ ဂူပြောက်ငယ်သည် ကွမ်းတောင်ပေါက် လိုဏ်တစ်ဆင့် ဂူဘုရားဖြစ်ပြီး အေဒီ(၁၁၉၈)တွင် တည်ခဲ့သည်။

ဂူပြောက်ငယ်သည် နားတောင်းများ (ထီးလိုမင်းလို)မင်း ငယ်စဉ်က စာသင်ပေးသော အကြေတလ အရှေ့မောလညာရွာ ဇာတိမဟာထေရ် ဓမ္မရာဇဂုရု သီတင်းသုံးသွားသော ဘုရားဖြစ်သည်ဟု အဆိုရှိသည်။ ဂူပြောက်ငယ်ဘုရားတွင် နံရံဆေးရေးပန်းချီ၊ အင်္ဂတေပန်းတော့လက်ရာနှင့် ကျောက်ဆစ်ပန်းတမော့ လက်ရာများကို လေ့လာနိုင်သည်။ ဂူပြောက်ငယ်အတွင်း အဝင်ခန်းမ၊ စင်္ကြံလမ်းနှင့် တိုက်မဂူ၏ ပေါင်းကူးမျက်နှာကြက်များနှင့် နံရံများတွင် နံရံဆေးရေး ပန်းချီများ ရှိသည်။ တံကဲပုံ၊ ပန်းဘောင်ပုံ၊ ပန်းတောင်ပုံများနှင့် ပုဂံခေတ် ဇာတာ ဂြိုဟ်နေကွက်များ ရေးဆွဲထားသည်ကို တွေ့ရသည်။ ဂူပြောက်ငယ်တွင် အေဒီ(၁၃၁၃) နှစ်ရေး ကမ္ဗည်းစာ (၁၃)ကြောင်းရှိပြီး 

"'ကျောက်ဖြူ နန်းကျမင်း ကောင်းမှုဖြစ်သော ပျက်စီးနေသည့် ရပ်တော်မူ ဗုဒ္ဓရုပ်ပွား ဆင်းတုကို သခင်ဖွားစောကြီးက ပြုပြင်ကြောင်း"' 

မှတ်တမ်းဖြစ်သည်။ ဂူပြောက်ငယ်၏ အပြင်ဘက် မျက်နှာစာတွင် အင်္ဂတေ ပန်းတော့လက်ရာများ လေ့လာနိုင်သည်။

ဂူပြောက်ငယ်ဘုရား၏အလယ် မဏ္ဍိုင်လေးမျက်နှာရှိ ဗုဒ္ဓရုပ်ပွား ဆင်းတုတော်ကြီးများ၏ အနောက်နံရံတွင် ဖောင်းကြွဆေးခြယ် အင်္ဂတေတံကဲများ အလွန်လှပပုံကို လေ့လာနိုင်သည်။ ဂူပြောက်ငယ်ဘုရား၏ အလယ် မဏ္ဍိုင်ပတ်လည်တွင် စင်္ကြံလမ်းရှိပြီး၊ စင်္ကြံပတ်လမ်း၏ အပြင်နံရံရှိ မုခ်ကပ်များတွင် မူလက ဗုဒ္ဓဝင်ခန်း ကျောက်ဆစ် ပန်းတမော့လက်ရာများ ရှိသည်။ ၁၉၉၃−ခုနှစ်တွင် ဗုဒ္ဓဝင်ခန်း ကျောက်ဆစ်ရုပ်တု ရှစ်ဆူကို ပုဂံရှေးဟောင်းယဉ်ကျေးမှုပြတိုက်သို့ ရွှေ့ပြောင်းပြသထားသည်။

## ဆက်စပ်ဖတ်ရှုရန် 
*ဂူပြောက်ငယ် (ဝက်ကြီးအင်း)

## ကိုးကား